**(ร่าง)**

**หลักเกณฑ์และแนวปฏิบัติ**

**เกี่ยวกับการประกันคุณภาพการศึกษาภายใน**

**(สถานศึกษาของกองทัพเรือ ระดับต่ำกว่าปริญญา)**

**กองประกันคุณภาพการศึกษา กรมยุทธศึกษาทหารเรือ**

**อ้างอิงตามมาตรฐานการอาชีวศึกษาระดับประกาศนียบัตรวิชาชีพ และ**

**ระดับประกาศนียบัตรวิชาชีพชั้นสูง พ.ศ.๒๕๕๙**

**หลักเกณฑ์และแนวปฏิบัติเกี่ยวกับการประกันคุณภาพการศึกษาภายใน**

**นิยามศัพท์**

**“สถานศึกษา”** หมายความว่าสถานศึกษาซึ่งจัดการศึกษาเป็นภาคในส่วนการศึกษาที่สองและส่วนการศึกษาที่สี่ ในที่นี้หมายถึง สถานศึกษาของกองทัพเรือ ระดับต่ำกว่าปริญญา ได้แก่ โรงเรียนสื่อสารและเทคโนโลยีสารสนเทศ โรงเรียนทหารนาวิกโยธิน โรงเรียนดุริยางค์ โรงเรียนช่างกรมอู่ทหารเรือ โรงเรียนอิเล็กทรอนิกส์ โรงเรียนพลาธิการ โรงเรียนนาวิกเวชกิจ โรงเรียนการขนส่งทหารเรือ และโรงเรียนชุมพลทหารเรือ

**“หลักสูตร”** หมายความว่า

1. หลักสูตรคุณวุฒิเทียบเท่าอาชีวศึกษาระดับประกาศนียบัตรวิชาชีพ (ปวช.) ได้แก่

๑.๑ หลักสูตรประกาศนียบัตรวิชาชีพ ประเภทวิชาศิลปกรรม สาขาวิชาการดุริยางค์

๑.๒ หลักสูตรประกาศนียบัตรวิชาชีพ โรงเรียนช่างกรมอู่ทหารเรือ

 - สาขาวิชาช่างต่อเรือ

 - สาขาวิชาช่างการอู่เรือ

 - สาขาวิชาช่างเครื่องกลโรงงานเรือ

 - สาขาวิชาช่างไฟฟ้าเรือ

๒. หลักสูตรคุณวุฒิเทียบเท่าอาชีวศึกษาระดับประกาศนียบัตรวิชาชีพชั้นสูง (ปวส.) ได้แก่

 ๒.๑ หลักสูตร....โรงเรียนสื่อสารและเทคโนโลยีสารสนเทศ

๒.๒ หลักสูตร....โรงเรียนอิเล็กทรอนิกส์

๒.๓ หลักสูตรประกาศนียบัตรวิชาชีพชั้นสูงเวชกิจฉุกเฉิน

๒.๔ หลักสูตรนักเรียนจ่า พรรคนาวิน เหล่าทหารขนส่ง

 - ประเภทวิชาการบริหาร สาขาการขนส่งทางทหาร

๒.๕ หลักสูตรนักเรียนจ่า โรงเรียนชุมพลทหารเรือ

 ๒.๕.๑ ประเภทวิชาเดินเรือ (สาขาทหารสามัญและทหารการปืน)

 ๒.๕.๒ ประเภทวิชารักษาความปลอดภัยและความมั่นคงทางทะเล

 - สาขาทหารการปืนต่อสู้อากาศยานและรักษาฝั่ง

 - สาขาทหารสารวัตร

 ๒.๕.๓ ประเภทวิชาช่างเทคนิค

 - สาขาทหารสรรพาวุธ

 - สาขาทหารเครื่องกลเรือ

 - สาขาเครื่องกลช่างเครื่องบินเครื่องยนต์อากาศยาน

 - สาขาเครื่องกลช่างเครื่องบินเอวิโอนิกส์

 - สาขาเครื่องกลช่างเครื่องบินลำตัวและนิวดรอลิกส์

 ๒.๕.๔ ประเภทวิชาบริการการเงินและการบัญชี

 - สาขาทหารการเงิน

๓. หลักสูตรที่ผลิตนักเรียนจ่า เช่นเดียวกันกับสถานศึกษาที่เปิดสอนหลักสูตรคุณวุฒิเทียบเท่าอาชีวศึกษาระดับประกาศนียบัตรวิชาชีพชั้นสูง (ปวส.) ได้แก่

๓.๑ หลักสูตรนักเรียนจ่า พรรคนาวิกโยธิน

 ๓.๒ หลักสูตรนักเรียนจ่า พรรคพิเศษ เหล่าทหารพลาธิการ

 **“หน่วยงานต้นสังกัด”** หมายความว่าหน่วยงาน/หน่วยบังคับบัญชาที่รับผิดชอบ กำกับดูแลสถานศึกษา
ซึ่งจัดการศึกษาเป็นภาค ในส่วนการศึกษาที่สองและส่วนการศึกษาที่สี่ (สถานศึกษาของกองทัพเรือ ระดับต่ำกว่าปริญญา) ได้แก่

- โรงเรียนสื่อสารและเทคโนโลยีสารสนเทศ หน่วยต้นสังกัด คือ กรมการสื่อสารและเทคโนโลยีสารสนเทศทหารเรือ

- โรงเรียนทหารนาวิกโยธิน หน่วยต้นสังกัด คือ ศูนย์การฝึก หน่วยบัญชาการนาวิกโยธิน

- โรงเรียนดุริยางค์ หน่วยต้นสังกัด คือ ฐานทัพเรือกรุงเทพ

- โรงเรียนช่างกรมอู่ทหารเรือ หน่วยต้นสังกัด คือ กรมอู่ทหารเรือ

- โรงเรียนอิเล็กทรอนิกส์ หน่วยต้นสังกัด คือ กรมอิเล็กทรอนิกส์ทหารเรือ

- โรงเรียนพลาธิการ หน่วยต้นสังกัด คือ กรมพลาธิการทหารเรือ

- โรงเรียนนาวิกเวชกิจ หน่วยต้นสังกัด คือ กรมแพทย์ทหารเรือ

- โรงเรียนการขนส่งทหารเรือ หน่วยต้นสังกัด คือ กรมการขนส่งทหารเรือ

- โรงเรียนชุมพลทหารเรือ หน่วยต้นสังกัด คือ กรมยุทธศึกษาทหารเรือ

**“หน่วยควบคุมการศึกษา” หมายถึง กรมยุทธศึกษาทหารเรือ** หมายความว่าหน่วยงานที่ทำหน้าที่ควบคุมการศึกษา สถานศึกษาซึ่งจัดการศึกษาเป็นภาคในส่วนการศึกษาที่สองและส่วนการศึกษาที่สี่ (สถานศึกษาของกองทัพเรือ ระดับต่ำกว่าปริญญา) รวมทั้งกำกับดูแล ให้คำปรึกษา ช่วยเหลือแนะนำ ระบบ หลักเกณฑ์ และวิธีการประกันคุณภาพการศึกษาภายในแก่สถานศึกษาของกองทัพเรือ ระดับต่ำกว่าปริญญา

**“ผู้อำนวยการสถานศึกษา”** หมายความว่าผู้บัญชาการโรงเรียน ผู้บังคับการโรงเรียน ผู้อำนวยการโรงเรียน และ

ผู้ที่ได้รับมอบหมายให้ทำหน้าที่

**“ผู้บริหาร”** หมายความว่า รองผู้บัญชาการโรงเรียน รองผู้บังคับการโรงเรียน รองผู้อำนวยการโรงเรียน หัวหน้ากอง หัวหน้าแผนก หัวหน้าหมวด และผู้ที่ได้รับมอบหมายให้ทำหน้าที่

**“ครู”** หมายความว่า ผู้ที่ทำหน้าที่สอน โดยได้รับเงินเดือน หรือค่าจ้าง หรือค่าตอบแทน

**“ครูประจำ”** หมายความว่า ผู้ทำหน้าที่สอนประจำและสังกัดสถานศึกษา หรืออาจสังกัดนอกสถานศึกษาก็ได้ แต่ต้องอยู่ภายใต้การควบคุม กำกับดูแลของสถานศึกษา

**“บุคลากรทางการศึกษา”** หมายความว่าบุคลากรสังกัดสถานศึกษาหรือสังกัดนอกสถานศึกษาก็ได้ แต่ต้องอยู่ภายใต้การควบคุม กำกับดูแลของสถานศึกษา ทำหน้าที่สนับสนุนและส่งเสริมการศึกษา ทั้งนี้ไม่นับรวมทหาร
กองประจำการ เจ้าหน้าที่รักษาความปลอดภัย พลขับ และเจ้าหน้าที่ประกอบอาหาร ฯลฯ

**“ผู้เรียน”** หมายความว่านักเรียนที่ศึกษาในสถานศึกษาซึ่งจัดการศึกษาเป็นภาคในส่วนการศึกษาที่สองและส่วนการศึกษาที่สี่ (สถานศึกษาของกองทัพเรือ ระดับต่ำกว่าปริญญา) ได้แก่ นักเรียนจ่า นักเรียนดุริยางค์ และนักเรียนช่างกรมอู่ทหารเรือ

**“การจัดการศึกษาระบบทวิภาคี”** หมายความว่า การจัดการศึกษาวิชาชีพที่เกิดจากข้อตกลงระหว่างสถานศึกษา กับแหล่งฝึกปฏิบัติหรือหน่วยสายวิทยาการ ในเรื่องการจัดการหลักสูตร การเรียนการสอน การวัดผลและการประเมินผล โดยนักเรียนใช้เวลาส่วนหนึ่งในสถานศึกษา และเรียนหรือฝึกทักษะหรือฝึกภาคปฏิบัติในแหล่งฝึกปฏิบัติหรือหน่วยสายวิทยาการ

**“มาตรฐานการจัดการอาชีวศึกษาระบบทวิภาคี”** หมายความว่า การจัดการศึกษาวิชาชีพที่เกิดจากข้อตกลงระหว่างสถานศึกษาอาชีวศึกษา หรือสถาบันกับสถานประกอบการรัฐวิสากิจ หรือหน่วยงานของรัฐ ในเรื่อง การจัดหลักสูตร การเรียนการสอน การวัดและประเมินผล โดยผู้เรียนใช้เวลาส่วนหนึ่งในสถานศึกษาอาชีวศึกษาหรือสถาบัน และเรียนภาคปฏิบัติในสถานประกอบการรัฐวิสากิจ หรือหน่วยงานของรัฐ โดยมีการจัดแผนการเรียน แผนการฝึกอาชีพ การฝึกทำงาน การวัดและประเมินผลเพื่อมุ่งเน้นผลิตผู้สำเร็จการศึกษาในระดับฝีมือ ระดับเทคนิคและระดับเทคโนโลยี ให้เป็นผู้มีความรู้ความเข้าใจ มีทักษะ มีคุณธรรม จริยธรรม จรรยาบรรณวิชาชีพ และกิจนิสัยที่เหมาะสม ปฏิบัติงานได้จริง ปฏิบัติงานที่ใช้เทคนิคในการทำงาน สร้างและพัฒนางาน วางแผน จัดการพัฒนาตนเองและทำงานร่วมกับผู้อื่นได้อย่างมีความสุข ให้มีความก้าวหน้าทางวิชาการและวิชาชีพ มีสมรรถนะนำไปปฏิบัติงานหรือประกอบอาชีพอิสระได้ตามมาตรฐานการศึกษาวิชาชีพและมาตรฐานสมรรถะของสาขาวิชานั้น ๆ โดยสอดคล้องกับแผนพัฒนาเศรษฐกิจและสังคมแห่งชาติ และแผนการศึกษาแห่งชาติ

**“เกณฑ์มาตรฐานอัตรากำลังในสถานศึกษาสังกัดสำนักงานคณะกรรมการการอาชีวศึกษา”** หมายความว่า เกณฑ์การคิดคำนวณอัตรากำลังในสถานศึกษาที่มีความเหมาะสมกับภารกิจการจัดการศึกษา เพื่อให้มีอัตรากำลังที่สอดคล้องกับสภาพการณ์การจัดการศึกษาในสถานศึกษา

**“สถานศึกษาคุณธรรม”** หมายความว่า สถานศึกษาคุณธรรม สร้างคนดีให้บ้านเมือง ด้วยการพัฒนาคุณธรรม จริยธรรมในโรงเรียน รวมไปถึงการพัฒนาผู้บริหาร ครู นักเรียน และบุคลากรทางการศึกษา ตามกรอบแนวคิดที่สำคัญของสถานศึกษาคุณธรรม ๕ ด้าน ที่เชื่อมโยงทุกมิติ ประกอบด้วย ความพอเพียง ความกตัญญู ความซื่อสัตย์สุจริต ความรับผิดชอบ คุณธรรมจริยธรรม

**หลักเกณฑ์**

๑. ให้สถานศึกษาและหน่วยงานต้นสังกัด ดำเนินการประกันคุณภาพการศึกษาภายในของสถานศึกษา กฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ.๒๕๖๐

1. ให้สถานศึกษา จัดระบบการประกันคุณภาพการศึกษาภายในของสถานศึกษาให้สอดคล้องกับประกาศกระทรวงศึกษาธิการ เรื่อง ให้ใช้มาตรฐานการอาชีวศึกษา ระดับประกาศนียบัตรวิชาชีพ และระดับประกาศนียบัตรวิชาชีพชั้นสูง พ.ศ.๒๕๕๙ ลง ๑๖ กันยายน ๒๕๕๙
2. ให้สถานศึกษา ดำเนินการประกันคุณภาพการศึกษาภายในอย่างต่อเนื่องเป็นประจำทุกปี โดยเน้นผู้เรียนเป็นสำคัญ ทั้งนี้ โดยการสนับสนุนจากหน่วยงานต้นสังกัดและการมีส่วนร่วมของชุมชน แหล่งฝึกปฏิบัติหรือหน่วยสายวิทยาการ และหน่วยงานที่เกี่ยวข้องทั้งภาครัฐและเอกชน
3. ให้สถานศึกษา จัดทำรายงานประจำปีที่เป็นรายงานประเมินคุณภาพการศึกษาภายในเสนอต่อคณะกรรมการสถานศึกษา หน่วยงานต้นสังกัด หน่วยควบคุมการศึกษา และหน่วยงานที่เกี่ยวข้องเพื่อพิจารณาและเปิดเผยรายงานนั้นต่อสาธารณชน
4. ให้สถานศึกษา นำผลการประเมินคุณภาพการศึกษาทั้งภายในและภายนอก ไปประกอบการจัดทำแผนพัฒนาคุณภาพการศึกษาของสถานศึกษา

**แนวปฏิบัติ**

1. ให้สถานศึกษา จัดให้มีการประเมินคุณภาพการศึกษาภายในทุกปีการศึกษา นับตั้งแต่เริ่มการเรียนภาคต้น จนสิ้นสุดการเรียนภาคปลายหรือภาคฤดูร้อนของปีการศึกษา
2. ให้สถานศึกษา ดำเนินการตาม “คู่มือประกันคุณภาพการศึกษาภายใน สำหรับสถานศึกษาของกองทัพเรือ ระดับต่ำกว่าปริญญา พ.ศ.๒๕๖๑ - ๒๕๖๓” (อ้างอิงตาม “เกณฑ์การดำเนินการตามมาตรฐานการอาชีวศึกษาระดับประกาศนียบัตรวิชาชีพ และระดับประกาศนียบัตรวิชาชีพชั้นสูง พ.ศ.๒๕๕๙”) โดยสถานศึกษาต้องมีความตระหนักเห็นความสำคัญ และมีความพยายามในการดำเนินการประกันคุณภาพการศึกษาภายใน เพื่อการพัฒนาคุณภาพการศึกษา และการพัฒนามาตรฐานการศึกษา โดยการพัฒนาแต่ละตัวบ่งชี้จากระดับคุณภาพในปัจจุบันไปสู่ระดับคุณภาพ “ดีมาก” ในทุกตัวบ่งชี้
3. ให้สถานศึกษาที่เปิดการศึกษา หลักสูตรนักเรียนจ่า พรรคนาวิกโยธิน และหลักสูตรนักเรียนจ่า พรรคพิเศษ เหล่าทหารพลาธิการใช้หลักเกณฑ์และแนวปฏิบัติตามคู่มือประกันคุณภาพการศึกษาภายใน สำหรับสถานศึกษาของกองทัพเรือ ระดับต่ำกว่าปริญญา โดยอนุโลม
4. ในการประเมินคุณภาพการศึกษาภายในโดยสถานศึกษาของตัวบ่งชี้ที่ ๑.๑, ๑.๒, ๒.๓, ๓.๑, ๓.๒, ๓.๓ และ ๓.๔ ให้สถานศึกษาเก็บข้อมูล โดยจำแนกตามระดับการศึกษา ประเภทวิชา สาขางาน และในภาพรวมของสถานศึกษา เพื่อประโยชน์ในการวิเคราะห์จุดแข็ง จุดอ่อน และแนวทางการพัฒนาต่อไป
5. ในการประเมินคุณภาพการศึกษาภายในโดยสถานศึกษา ถ้าตัวบ่งชี้ใดอยู่ในระดับคุณภาพ “ต้องปรับปรุง” หรือ “ต้องปรับปรุงเร่งด่วน” สถานศึกษาต้องวิเคราะห์สาเหตุ และพัฒนาให้อยู่ในระดับคุณภาพตั้งแต่ “พอใช้” ขึ้นไปในปีถัดไป ถ้าไม่สามารถปฏิบัติได้ให้หน่วยงานต้นสังกัด กำกับดูแล ติดตาม ตรวจสอบ ส่งเสริม สนับสนุน และร่วมกับสถานศึกษาพัฒนาเพื่อให้อยู่ในระดับคุณภาพตั้งแต่ “พอใช้” ขึ้นไปภายในปีต่อไป สำหรับตัวบ่งชี้ใดที่อยู่ในระดับคุณภาพ “พอใช้” หรือ “ดี” สถานศึกษาจะต้องพัฒนาสู่ระดับคุณภาพ “ดีมาก” ต่อไป
6. ในการประเมินคุณภาพการศึกษาภายในโดยหน่วยงานต้นสังกัด เพื่อติดตาม ตรวจสอบคุณภาพการศึกษาของสถานศึกษาอย่างน้อยหนึ่งครั้งในทุกสามปี ถ้าตัวบ่งชี้ใดอยู่ในระดับคุณภาพ “ต้องปรับปรุง” หรือ “ต้องปรับปรุงเร่งด่วน” หน่วยงานต้นสังกัดต้องวิเคราะห์สาเหตุ ให้ข้อเสนอแนะ กำกับดูแล ติดตาม ตรวจสอบ ส่งเสริม สนับสนุน และร่วมกับสถานศึกษาพัฒนาเพื่อให้อยู่ในระดับคุณภาพตั้งแต่ “พอใช้” ขึ้นไป โดยให้มีการประเมินซ้ำในปีถัดไป สำหรับตัวบ่งชี้ใดที่อยู่ในระดับคุณภาพ “พอใช้” หรือ “ดี” หน่วยงานต้นสังกัดจะต้องพัฒนาสู่ระดับคุณภาพ “ดีมาก” ต่อไป
7. ในการประเมินคุณภาพการศึกษาภายในโดยหน่วยงานต้นสังกัด สถานศึกษาที่มีผลการประเมินทุกตัวบ่งชี้อยู่ในระดับคุณภาพ “ดี” หรือ “ดีมาก” ให้หน่วยงานต้นสังกัด พิจารณาส่งเสริม สนับสนุน และร่วมกับสถานศึกษาพัฒนาและเข้ารับการประเมินตามเกณฑ์และตัวบ่งชี้ของการประเมิน เพื่อการรับรองในระดับนานาชาติต่อไป
8. วิธีการประเมินในแต่ละตัวบ่งชี้ ต้องประเมินตามประเด็นการประเมิน ด้วยวิธีที่หลากหลาย เช่น การสังเกตสภาพจริง การสัมภาษณ์ผู้ที่เกี่ยวข้อง การตรวจสอบเอกสารหลักฐานที่เกี่ยวข้อง เป็นต้น

------------------------

**เกณฑ์การดำเนินการประกันคุณภาพการศึกษาภายใน**

**สำหรับสถานศึกษาของกองทัพเรือ ระดับต่ำกว่าปริญญา**

**(รอบสี่)**

...................................

**มาตรฐานที่ ๑ ด้านผลการจัดการศึกษา**

ผู้สำเร็จการศึกษาเป็นคนดี มีคุณธรรม จริยธรรม และมีคุณลักษณะทางทหาร ตามอัตลักษณ์ของสถานศึกษาคุณธรรม มีความรู้ ความสามารถตามมาตรฐานการศึกษาวิชาชีพของหลักสูตรในแต่ละระดับ และ แต่ละประเภทวิชา สาขางาน เป็นที่พึงพอใจของหน่วยรับบรรจุหรือหน่วยงานที่ผู้สำเร็จการศึกษาไปปฏิบัติงาน และมีสัดส่วนผู้สำเร็จการศึกษาเทียบกับผู้เรียนแรกเข้าตามเกณฑ์ที่กำหนด จำนวน ๒ ตัวบ่งชี้ คือ

**ตัวบ่งชี้ ๑.๑ ระดับความพึงพอใจที่มีต่อคุณภาพของผู้สำเร็จการศึกษา**

**คำอธิบาย :**

สถานศึกษามีการจัดเก็บข้อมูลผู้สำเร็จการศึกษาที่ได้งานทำ ศึกษาต่อ และประกอบอาชีพอิสระ???ภายในหนึ่งปี และสำรวจความพึงพอใจต่อคุณภาพของผู้สำเร็จการศึกษาจากกลุ่มเป้าหมาย คือ จากหน่วยรับบรรจุหรือหน่วยงานที่ผู้สำเร็จการศึกษาไปปฏิบัติงาน จากสถานศึกษาที่ผู้สำเร็จการศึกษาไปศึกษาต่อ และจากบุคคล สถานประกอบการ หน่วยงานผู้รับบริการจากการประกอบอาชีพอิสระของผู้สำเร็จการศึกษา???? โดยใช้แบบสอบถามแบบมาตราส่วนประเมินค่า (Rating Scale) ๕ ระดับ เพื่อเก็บข้อมูลที่เหมาะสมกับกลุ่มเป้าหมายและครอบคลุมคุณภาพของผู้สำเร็จการศึกษาทั้ง ๓ ด้าน มีการเก็บข้อมูลและนำข้อมูลมาวิเคราะห์และสรุปผลอย่างถูกต้อง

 **คุณภาพของผู้สำเร็จการศึกษาตามกรอบมาตรฐานคุณวุฒิอาชีวศึกษาแห่งชาติ พ.ศ.๒๕๕๖**

๓ ด้าน คือ

 ๑. ด้านคุณลักษณะที่พึงประสงค์และคุณลักษณะทางทหาร ได้แก่ คุณธรรม จริยธรรม จรรยาบรรณวิชาชีพ พฤติกรรม ลักษณะนิสัย ทักษะทางปัญญา และการแสดงพฤติกรรมหรือนิสัยทางทหาร

 ๒. ด้านสมรรถนะหลักและสมรรถนะทั่วไป ได้แก่ ความรู้และทักษะการสื่อสาร การใช้เทคโนโลยีสารสนเทศ การพัฒนาการเรียนรู้และการปฏิบัติงาน การทำงานร่วมกับผู้อื่น การใช้กระบวนการทางวิทยาศาสตร์ การประยุกต์ใช้ตัวเลข การจัดการและการพัฒนางาน

 ๓. ด้านสมรรถนะวิชาชีพ ได้แก่ ความสามารถในการประยุกต์ใช้ความรู้และทักษะในสาขาวิชาชีพสู่การปฏิบัติจริง รวมทั้งประยุกต์สู่อาชีพ

**ประเด็นการประเมิน :**

(๑) สถานศึกษามีข้อมูลผู้สำเร็จการศึกษาจำแนกเป็น ผู้ที่ได้ทำงานในสาขาที่เกี่ยวข้อง ศึกษาต่อ และประกอบอาชีพอิสระ?? ภายในหนึ่งปี **ไม่น้อยกว่าร้อยละ ๗๕** ของจำนวนผู้สำเร็จการศึกษาทั้งหมด

(๒) สถานศึกษาได้มีการสำรวจความพึงพอใจต่อคุณภาพของผู้สำเร็จการศึกษาเป็นรายบุคคล และได้รับตอบกลับไม่น้อยกว่าร้อยละ ๗๕ จากหน่วยรับบรรจุหรือหน่วยงานที่ผู้สำเร็จการศึกษาไปปฏิบัติงาน หรือจากสถานศึกษาที่ผู้สำเร็จการศึกษาไปศึกษาต่อ และจากบุคคล สถานประกอบการ หน่วยงานผู้รับบริการจากการประกอบอาชีพอิสระ?? ของผู้สำเร็จการศึกษา

1. สถานศึกษามีจำนวนข้อมูลตอบกลับที่มีผลการประเมินความพึงพอใจด้านคุณลักษณะที่พึงประสงค์ และคุณลักษณะทางทหาร เฉลี่ย ๓.๕๑ – ๕.๐๐ **ตั้งแต่ร้อยละ ๘๐ ขึ้นไป**ของจำนวนข้อมูลตอบกลับทั้งหมด
2. สถานศึกษามีจำนวนข้อมูลตอบกลับที่มีผลการประเมินความพึงพอใจด้านสมรรถนะหลักและสมรรถนะทั่วไป เฉลี่ย ๓.๕๑ – ๕.๐๐ **ตั้งแต่ร้อยละ ๘๐ ขึ้นไป**ของจำนวนข้อมูลตอบกลับทั้งหมด
3. สถานศึกษามีจำนวนข้อมูลตอบกลับที่มีผลประเมินความพึงพอใจด้านสมรรถนะวิชาชีพ เฉลี่ย ๓.๕๑ – ๕.๐๐ **ตั้งแต่ร้อยละ ๘๐ ขึ้นไป**ของจำนวนข้อมูลตอบกลับทั้งหมด

**ระดับคุณภาพ :**

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| มีผลตามประเด็นการประเมิน ข้อ ๑, ๒, ๓, ๔ และ ๕ รวม ๕ ข้อ | ๕ คะแนน | ดีมาก |
| มีผลตามประเด็นการประเมิน ข้อ ๑, ๒ และ ๓, ๔ หรือ ๓, ๕ หรือ ๔, ๕ รวม ๔ ข้อ | ๔ คะแนน | ดี |
| มีผลตามประเด็นการประเมิน ข้อ ๑, ๒ และ ๓ หรือ ๔ หรือ ๕ รวม ๓ ข้อ | ๓ คะแนน | พอใช้ |
| มีผลตามประเด็นการประเมิน ข้อ ๑ และ ๒  | ๒ คะแนน | ต้องปรับปรุง |
| มีผลตามประเด็นการประเมิน ข้อ ๑ | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. โครงการสัมมนาเพื่อสำรวจความพึงพอใจของหน่วยผู้ใช้ที่มีต่อผู้สำเร็จการศึกษา
2. โครงการติดตามและประเมินผู้สำเร็จการศึกษา

**ตัวอย่างข้อมูลและเอกสารหลักฐาน :**

1. แผนปฏิบัติราชการ หรือแผนปฏิบัติงานประจำปีการศึกษา
2. บันทึกอนุมัติตัดสินผลการสอบความรู้ของนักเรียนจ่า หรือนักเรียนดุริยางค์ หรือนักเรียนช่างกรมอู่ทหารเรือ (แบบเสนอผลการสอบความรู้ ยศ.๕)
3. บันทึกส่งตัวผู้สำเร็จการศึกษาไปยังหน่วยรับบรรจุ
4. คำสั่งกองทัพเรือ เรื่อง บรรจุนักเรียนจ่าเข้ารับราชการและแต่งตั้งยศทหาร
5. คำสั่งกองทัพเรือ เรื่อง บรรจุนักเรียนดุริยางค์เข้ารับราชการและแต่งตั้งยศทหาร
6. คำสั่ง...... เรื่อง (บรรจุเป็นช่างกรมอู่ทหารเรือ)
7. แบบประเมินติดตามผู้สำเร็จการศึกษา
8. รายงานสรุปผลโครงการติดตามและประเมินผู้สำเร็จการศึกษา (จำแนกตามพรรค-เหล่า/สาขางาน จำแนกรายด้าน และในภาพรวม)
9. บันทึกอนุมัติจัดสัมมนาเพื่อสำรวจความพึงพอใจของหน่วยผู้ใช้ที่มีต่อผู้สำเร็จการศึกษา
10. รายงานสรุปผลการสัมมนาเพื่อสำรวจความพึงพอใจของหน่วยผู้ใช้ที่มีต่อผู้สำเร็จการศึกษา
11. บันทึกการลาออก/ปลดออก/หนังสือส่งตัว

หมายเหตุ : หน่วยรับบรรจุหรือหน่วยงานที่ผู้สำเร็จการศึกษาไปปฏิบัติงาน คือ ตลาดแรงงาน

**ตัวบ่งชี้ที่ ๑.๒ ร้อยละของผู้สำเร็จการศึกษาเทียบกับจำนวนผู้เข้าเรียน**

**คำอธิบาย :**

จำนวนผู้สำเร็จการศึกษาภายในระยะเวลาการศึกษาตามที่หลักสูตรกำหนด และผู้เรียนที่เรียนในระบบทวิภาคี เทียบร้อยละกับจำนวนผู้เข้าเรียนแรกเข้าของรุ่นนั้น

**การคำนวณ :**

 จำนวนผู้สำเร็จการศึกษา

 ร้อยละ = x ๑๐๐

 จำนวนผู้เข้าเรียนแรกเข้าของรุ่น

**ประเด็นการประเมิน :**

 ร้อยละของจำนวนผู้สำเร็จการศึกษาเทียบกับจำนวนผู้เข้าเรียนแรกเข้าของรุ่นนั้น

**ระดับคุณภาพ :**

ให้เทียบบัญญัติไตรยางศ์ ทศนิยมสองตำแหน่งไม่ปัดเศษ โดยกำหนดผลจากประเด็นการประเมินตั้งแต่ร้อยละ ๘๐ ขึ้นไป เทียบได้ค่าคะแนน ๕.๐๐

**สูตรคำนวณ :**

 ร้อยละจากประเด็นการประเมิน

 ค่าร้อยละ = x ๕

 ๘๐

|  |  |
| --- | --- |
| **ค่าคะแนน** | **ระดับคุณภาพ** |
| ๔.๕๑ – ๕.๐๐ | ดีมาก |
| ๓.๕๑ – ๔.๕๐ | ดี |
| ๒.๕๑ – ๓.๕๐ | พอใช้ |
| ๑.๕๑ – ๒.๕๐ | ต้องปรับปรุง |
| ๐.๐๐ – ๑.๕๐ | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

**ตัวอย่างข้อมูลและเอกสารหลักฐาน :**

1. คำสั่งกรมยุทธศึกษาทหารเรือ เรื่อง ให้เป็นนักเรียนจ่า
2. คำสั่งฐานทัพเรือกรุงเทพ เรื่อง ให้เป็นนักเรียนดุริยางค์
3. คำสั่งกรมอู่ทหารเรือ เรื่อง ให้เป็นนักเรียนช่างกรมอู่ทหารเรือ
4. คำสั่งกองทัพเรือ ???? เรื่อง เลื่อนชั้นนักเรียนจ่า หรือนักเรียนดุริยางค์ หรือนักเรียนช่างกรมอู่ทหารเรือ
5. คำสั่งกองทัพเรือ เรื่อง บรรจุนักเรียนจ่าเข้ารับราชการและแต่งตั้งยศทหาร
6. คำสั่งกองทัพเรือ เรื่อง บรรจุนักเรียนดุริยางค์เข้ารับราชการและแต่งตั้งยศทหาร
7. คำสั่ง...... เรื่อง บรรจุเป็นช่างกรมอู่ทหารเรือ
8. บันทึกส่งตัวนักเรียนจ่าชั้นปีที่ ๑ ขึ้นชั้นปีที่ ๒ ให้โรงเรียนพลาธิการ หรือโรงเรียนการขนส่งทหารเรือ
9. บันทึกส่งตัวผู้สำเร็จการศึกษาไปยังหน่วยรับบรรจุ
10. บันทึกการลาออก/ปลดออก/หนังสือส่งตัว

**หมายเหตุ : :** ผู้เข้าเรียนแรกเข้าของรุ่น ให้นับตั้งแต่วันที่ได้รับบรรจุเข้าเป็นนักเรียนจ่า ตามพรรค - เหล่า ของสถานศึกษานั้น ๆ หรือได้รับการบรรจุเป็นนักเรียนดุริยางค์ หรือได้รับการบรรจุเป็นนักเรียนช่างกรมอู่ทหารเรือ

**มาตรฐานที่ ๒ ด้านการบริหารจัดการศึกษา**

สถานศึกษามีการบริหารจัดการศึกษาตามแนวทางสถานศึกษาคุณธรรม และนโยบายของหน่วยงาน
ต้นสังกัด มีการบริหารจัดการทรัพยากรของสถานศึกษาอย่างมีประสิทธิภาพ รวมทั้งการประสานความร่วมมือกับบุคคล ชุมชน สมาคม ชมรม แหล่งฝึกปฏิบัติหรือหน่วยสายวิทยาการ หน่วยงานที่เกี่ยวข้อง เพื่อการพัฒนาคุณภาพการศึกษาและพัฒนามาตรฐานการศึกษาทุกระดับ จำนวน ๖ ตัวบ่งชี้ คือ

**ตัวบ่งชี้ ๒.๑ ระดับคุณภาพในการดำเนินการบริหารจัดการศึกษาตามแนวทางสถานศึกษาคุณธรรม**

**คำอธิบาย :**

สถานศึกษามีการดำเนินการบริหารจัดการศึกษาตามแนวทางสถานศึกษาคุณธรรม โดยความร่วมมือและข้อตกลงร่วมกันของผู้บริหาร ครู บุคลากรทางการศึกษา และผู้เรียน ในการกำหนดและถือปฏิบัติตาม “คุณธรรม อัตลักษณ์ของสถานศึกษา” เพื่อให้สถานศึกษาเป็นสังคมแห่งการเรียนรู้คู่คุณธรรม

**ประเด็นการประเมิน :**

1. สถานศึกษามีการให้ความรู้และสร้างความเข้าใจเกี่ยวกับสถานศึกษาคุณธรรม แก่ผู้บริหาร ครู บุคลากรทางการศึกษา และผู้เรียนร่วมกัน
2. สถานศึกษามีการกำหนด “คุณธรรมอัตลักษณ์ของสถานศึกษา” พฤติกรรมที่พึงประสงค์ของกลุ่มผู้บริหาร กลุ่มครูและบุคลากรทางการศึกษา และกลุ่มผู้เรียน ด้วยความสมัครใจ เต็มใจ และโดยการมีส่วนร่วมของทุกคน
3. สถานศึกษาจัดให้มีกลุ่มผู้บริหาร กลุ่มครูและบุคลากรทางการศึกษา และกลุ่มผู้เรียน จัดทำโครงการคุณธรรม จริยธรรม และกำหนดเป้าหมาย พฤติกรรมที่พึงประสงค์ร่วมกันของแต่ละกลุ่ม
4. สถานศึกษาส่งเสริม สนับสนุนให้กลุ่มผู้บริหาร กลุ่มครูและบุคลากรทางการศึกษา และกลุ่มผู้เรียน ดำเนินการตามโครงการคุณธรรม จริยธรรม โดยมีการนิเทศและเสริมแรง
5. สถานศึกษามีการประเมินผลการดำเนินการและตามเป้าหมายที่กำหนด และมีการกำหนด แนวทางการพัฒนาอย่างต่อเนื่อง

**ระดับคุณภาพ** :

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| ปฏิบัติตามประเด็นการประเมิน ข้อ ๑ ๒ ๓ ๔ และ ๕  | ๕ คะแนน | ดีมาก |
| ปฏิบัติตามประเด็นการประเมิน ข้อ ๑ ๒ ๓ และ ๔  | ๔ คะแนน | ดี |
| ปฏิบัติตามประเด็นการประเมิน ข้อ ๑ ๒ และ ๓  | ๓ คะแนน | พอใช้ |
| ปฏิบัติตามประเด็นการประเมิน ข้อ ๑ และ ๒  | ๒ คะแนน | ต้องปรับปรุง |
| ปฏิบัติตามประเด็นการประเมิน ข้อ ๑ | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. กิจกรรมประชุมระดมความคิดเห็นกำหนด “คุณธรรมอัตลักษณ์ของสถานศึกษา”
2. โครงการโรงเรียนคุณธรรม
3. โครงการโรงเรียนสีขาว
4. โครงการอบรมคุณธรรมจริยธรรมให้มีลักษณะที่พึงประสงค์ตามหลักปรัชญาเศรษฐกิจพอเพียง
5. โครงการเสริมสร้างคุณธรรมจริยธรรม (การบรรยายเพื่อสร้างความเข้าใจ)
6. โครงการสนับสนุนสถานศึกษาคุณธรรม
7. กิจกรรมด้านจิตอาสา เช่น พัฒนาวัด บริการวิชาชีพ ฯลฯ
8. กิจกรรมด้านระเบียบวินัย เช่น เข้าค่ายฝึกวินัย ฝึกภาวะผู้นำ ฝึกนักเรียนปกครอง ฯลฯ
9. กิจกรรมด้านหลักปรัชญาเศรษฐกิจพอเพียง

**ตัวอย่างข้อมูลและเอกสารหลักฐาน :**

1. แผนแม่บท และแผนปฏิบัติราชการ หรือแผนปฏิบัติงานประจำปีการศึกษา
2. คำสั่งแต่งตั้งคณะกรรมการกำหนดคุณธรรมอัตลักษณ์ของสถานศึกษา
3. รายงานการประชุมเพื่อกำหนด “คุณธรรมอัตลักษณ์ของสถานศึกษา”
4. ประกาศ “คุณธรรมอัตลักษณ์ของสถานศึกษา”
5. บันทึกขออนุมัติจัดทำโครงการ/กิจกรรม ฯลฯ
6. บันทึกรายงานสรุปผลการดำเนินโครงการ/กิจกรรม ฯลฯ
7. แบบประเมินโครงการ/กิจกรรม
8. ข้อมูลรายงานผลการประเมินโครงการ/กิจกรรม ฯลฯ
9. หนังสือเชิญวิทยากร และหนังสือตอบรับของวิทยากร
10. เอกสารประชาสัมพันธ์ หรือเว็บไซต์เผยแพร่ข้อมูล “คุณธรรมอัตลักษณ์ของสถานศึกษา”
11. รายงานสรุปผลการติดตาม การประเมินผล และสรุปผล (ประกอบด้วย วัตถุประสงค์ การบรรลุตามตัวชี้วัดและค่าเป้าหมาย ประโยชน์ที่ได้รับตอบสนองหรือสะท้อนต่อ 3Rs + 8Cs + คุณลักษณะที่พึงประสงค์ของสถานศึกษา ปัญหาอุปสรรคข้อขัดข้อง และข้อเสนอแนะ และมีการกำหนดแนวทางการพัฒนาให้มีความต่อเนื่อง)
12. รูปภาพการจัดทำโครงการ/กิจกรรม

**หมายเหตุ :** ๑**.** แหล่งฝึกปฏิบัติหรือหน่วยสายวิทยาการ คือ สถานประกอบการ

๒. กรอบแนวคิดในการสร้างสถานศึกษาคุณธรรม ประกอบด้วย ความพอเพียง ความกตัญญู ความซื่อสัตย์สุจริต ความรับผิดชอบ คุณธรรมจริยธรรม

1. การจัดทำโครงการ/กิจกรรม ต้องเขียนรายละเอียดวัตถุประสงค์ ตัวชี้วัดและค่าเป้าหมาย รูปแบบการติดตามประเมินผล ประโยชน์ที่ได้รับ และตอบสนองต่อ 3Rs + 8Cs + คุณลักษณะที่พึงประสงค์ของสถานศึกษา

**ตัวบ่งชี้ ๒.๒ ระดับคุณภาพในการดำเนินการตามนโยบายสำคัญของหน่วยงานต้นสังกัด**

**คำอธิบาย**  :

สถานศึกษามีความสำเร็จในการดำเนินการบริหารจัดการศึกษาตามนโยบายสำคัญที่หน่วยงานต้นสังกัดมอบหมาย ด้วยความเป็นผู้นำของผู้อำนวยการสถานศึกษา และความร่วมมือของ ผู้บริหาร ครู บุคลากรทางการศึกษา และผู้เรียน รวมทั้งการช่วยเหลือ ส่งเสริม สนับสนุนจากผู้ปกครอง ชุมชน แหล่งฝึกปฏิบัติหรือหน่วยสายวิทยาการ และหน่วยงานที่เกี่ยวข้องทั้งภาครัฐและเอกชน

ประเด็นการประเมิน :

1. ผู้อำนวยการสถานศึกษา มีความรู้ ความเข้าใจในนโยบายสำคัญที่หน่วยงานต้นสังกัดมอบหมาย
ได้อย่างถูกต้อง
2. ผู้อำนวยการสถานศึกษา มีความสามารถในการสื่อสารให้ ผู้บริหาร ครู บุคลากรทางการศึกษา และผู้เรียน รวมทั้งผู้ปกครอง ชุมชน แหล่งฝึกปฏิบัติหรือหน่วยสายวิทยาการ และหน่วยงานที่เกี่ยวข้องทั้งภาครัฐและเอกชน ได้รู้และเข้าใจในนโยบายสำคัญที่หน่วยงานต้นสังกัดมอบหมายได้เป็นอย่างดี
3. ผู้บริหาร ครู บุคลากรทางการศึกษา และผู้เรียน ร่วมกันกำหนดแผนงาน โครงการ กิจกรรม และเป้าหมาย และดำเนินการเพื่อให้นโยบายสำคัญของหน่วยงานต้นสังกัดประสบผลสำเร็จตามเป้าหมาย
4. ผู้อำนวยการสถานศึกษา มีการติดตาม ตรวจสอบการดำเนินงานตามแผนงาน โครงการ กิจกรรม และเป้าหมายที่กำหนด
5. ผู้อำนวยการสถานศึกษา มีการประเมินผลการดำเนินงานตามเป้าหมายและกำหนดแผนพัฒนาต่อไป

**ระดับคุณภาพ :**

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| ปฏิบัติตามประเด็นการประเมิน ข้อ ๑, ๒, ๓, ๔ และ ๕  | ๕ คะแนน | ดีมาก |
| ปฏิบัติตามประเด็นการประเมิน ข้อ ๑, ๒, ๓ และ ๔  | ๔ คะแนน | ดี |
| ปฏิบัติตามประเด็นการประเมิน ข้อ ๑, ๒ และ ๓  | ๓ คะแนน | พอใช้ |
| ปฏิบัติตามประเด็นการประเมิน ข้อ ๑ และ ๒  | ๒ คะแนน | ต้องปรับปรุง |
| ปฏิบัติตามประเด็นการประเมิน ข้อ ๑ | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. โครงการจัดทำแผนพัฒนาคุณภาพการศึกษา หรือแผนปฏิบัติราชการ หรือแผนปฏิบัติงานประจำปีการศึกษา
2. โครงการ/กิจกรรมประชุมติดตามผลการดำเนินงานตามแผนปฏิบัติราชการ หรือแผนปฏิบัติงานประจำปีการศึกษา

**ตัวอย่างข้อมูลและเอกสารหลักฐาน :**

1. นโยบายกองทัพเรือ นโยบายผู้บัญชาการทหารเรือ และนโยบายของหน่วยต้นสังกัด
2. แผนพัฒนาคุณภาพการศึกษา หรือแผนปฏิบัติราชการ หรือแผนปฏิบัติงานประจำปีการศึกษาที่ครอบคลุมและตอบสนองต่อ 3Rs + 8Cs + คุณลักษณะที่พึงประสงค์
3. หนังสือเชิญประชุม
4. รายงานการประชุมต่าง ๆ ที่เกี่ยวข้อง
5. โครงการ/กิจกรรมตามแผนปฏิบัติราชการหรือแผนปฏิบัติงานประจำปีการศึกษา
6. บันทึกขออนุมัติดำเนินโครงการ/กิจกรรม ฯลฯ (โครงการ/กิจกรรมที่กำหนดไว้ในแผนปฏิบัติราชการหรือแผนปฏิบัติงานประจำปีการศึกษา)
7. รายงานสรุปผลการดำเนินการโครงการ/กิจกรรม ฯลฯ
8. รายงานสรุปผลการติดตาม การประเมินผล และสรุปผล (ประกอบด้วย วัตถุประสงค์ การบรรลุตามตัวชี้วัดและค่าเป้าหมาย ประโยชน์ที่ได้รับตอบสนองหรือสะท้อนต่อ 3Rs + 8Cs + คุณลักษณะที่พึงประสงค์ของสถานศึกษา ปัญหาอุปสรรคข้อขัดข้อง ข้อเสนอแนะ และมีการกำหนดแนวทางการพัฒนาให้มีความต่อเนื่อง)
9. รูปภาพการจัดทำโครงการ/กิจกรรม

**หมายเหตุ :**  การจัดทำโครงการ/กิจกรรม ต้องเขียนรายละเอียดวัตถุประสงค์ ตัวชี้วัดและค่าเป้าหมาย รูปแบบการติดตามประเมินผล ประโยชน์ที่ได้รับ และตอบสนองต่อ 3Rs + 8Cs + คุณลักษณะที่พึงประสงค์ของสถานศึกษา

**ตัวบ่งชี้ ๒.๓ ระดับคุณภาพในการบริหารจัดการด้านบุคลากร**

**คำอธิบาย :**

สถานศึกษามีการบริหารจัดการด้านบุคลากร ทั้งครูและบุคลากรทางการศึกษา โดยการส่งเสริม สนับสนุน กำกับดูแล ทั้งด้านปริมาณ คุณภาพ การพัฒนา และการประกาศเกียรติคุณยกย่อง

**ประเด็นการประเมิน :**

1. สถานศึกษา ส่งเสริม สนับสนุน กำกับดูแล ให้มีจำนวนครูทั้งหมดเทียบกับจำนวนผู้เรียนทั้งหมด ตามเกณฑ์มาตรฐานอัตรากำลังในสถานศึกษาสังกัดสำนักงานคณะกรรมการการอาชีวศึกษาตามหนังสือ ก.ค.ศ.ที่ ศธ ๐๒๐๖.๖/๕ ลงวันที่ ๒๒ มกราคม ๒๕๕๗ หรือระเบียบคณะกรรมการส่งเสริมการศึกษาเอกชน ว่าด้วยการกำหนดจำนวนครูและบุคลากรทางการศึกษาของโรงเรียนเอกชนในระบบ พ.ศ.๒๕๕๑ แล้วแต่กรณี
2. สถานศึกษา ส่งเสริม สนับสนุน กำกับดูแล ให้ครูผู้สอนในแต่ละรายวิชาทุกคน เป็นผู้ที่จบการศึกษาตรงหรือสัมพันธ์กับรายวิชาที่สอน หรือเป็นผู้ที่ได้เข้ารับการศึกษาหรือฝึกอบรมเพิ่มเติมตรงหรือสัมพันธ์กับรายวิชาที่สอน
3. สถานศึกษา ส่งเสริม สนับสนุน กำกับดูแล ให้ครูประจำไม่น้อยกว่าร้อยละ ๗๕ ได้ศึกษา ฝึกอบรม ประชุมวิชาการ ศึกษาดูงานด้านวิชาการหรือวิชาชีพที่ตรงหรือสัมพันธ์กับรายวิชาที่สอน ไม่น้อยกว่า ๑๐ ชั่วโมงต่อปี
4. สถานศึกษา ส่งเสริม สนับสนุน กำกับดูแล ให้มีจำนวนบุคลากรทางการศึกษา ตามเกณฑ์มาตรฐานอัตรากำลังในสถานศึกษาสังกัดสำนักงานคณะกรรมการการอาชีวศึกษาตามหนังสือ ก.ค.ศ.ที่ ศธ ๐๒๐๖.๖/๕ ลงวันที่ ๒๒ มกราคม ๒๕๕๗ หรือระเบียบคณะกรรมการส่งเสริมการศึกษาเอกชน ว่าด้วยการกำหนดจำนวนครูและบุคลากรทางการศึกษาของโรงเรียนเอกชนในระบบ พ.ศ.๒๕๕๑ แล้วแต่กรณี
5. สถานศึกษา ส่งเสริม สนับสนุน กำกับดูแล ให้ครูและบุคลากรทางการศึกษา ได้รับการประกาศเกียรติคุณ ยกย่องความรู้ ความสามารถ คุณธรรม จริยธรรม จรรยาบรรณวิชาชีพ จากหน่วยงานหรือองค์กรภายนอกสถานศึกษา **ไม่น้อยกว่าร้อยละ ๕** ของจำนวนครูและบุคลากรทางการศึกษาทั้งหมด

**ระดับคุณภาพ** :

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| มีผลตามประเด็นการประเมิน ๕ ข้อ | ๕ คะแนน | ดีมาก |
| มีผลตามประเด็นการประเมิน ๔ ข้อ | ๔ คะแนน | ดี |
| มีผลตามประเด็นการประเมิน ๓ ข้อ | ๓ คะแนน | พอใช้ |
| มีผลตามประเด็นการประเมิน ๒ ข้อ  | ๒ คะแนน | ต้องปรับปรุง |
| มีผลตามประเด็นการประเมิน ๑ ข้อ  | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. โครงการเพิ่มพูนความรู้ให้กับครูภายนอกสถานศึกษา
2. โครงการจัดอบรมให้ความรู้กับครูภายในสถานศึกษา

**ตัวอย่างข้อมูลและเอกสารหลักฐาน :**

1. แผนปฏิบัติราชการ หรือแผนปฏิบัติงานประจำปีการศึกษา
2. แผนงานพัฒนาครูและบุคลากรในสถานศึกษา
3. ข้อมูลแสดงจำนวนครูทั้งหมดในแต่ละสาขา
4. ข้อมูลแสดงจำนวนผู้เรียนทั้งหมดในแต่ละสาขา
5. ข้อมูลแสดงจำนวนบุคลากรทั้งหมดในสถานศึกษา
6. ข้อมูลแสดงคุณวุฒิของครูทั้งหมดในแต่ละรายวิชา
7. หนังสือ ก.ค.ศ.ที่ ศธ ๐๒๐๖.๖/๕ ลงวันที่ ๒๒ มกราคม ๒๕๕๗ เรื่อง เกณฑ์มาตรฐานอัตรากำลังในสถานศึกษาสังกัดสำนักงานคณะกรรมการการอาชีวศึกษา
8. ฐานข้อมูลประวัติครู (ควรประกอบด้วยคุณวุฒิการศึกษา รายวิชาที่สอน ประสบการณ์การทำงาน การฝึกอบรมเพิ่มเติมความรู้ในสาขาวิชาที่เกี่ยวข้อง ผลงานนวัตกรรม งานวิจัย หรืองานสร้างสรรค์)
9. หลักฐานการศึกษา ฝึกอบรม ประชุมวิชาการ ศึกษาดูงานด้านวิชาการหรือวิชาชีพที่ตรงหรือสัมพันธ์กับรายวิชาที่สอน
10. ใบประกาศเกียรติคุณยกย่องความรู้ ความสามารถ คุณธรรม จริยธรรม จรรยาบรรณวิชาชีพ
จากหน่วยงานหรือองค์กรภายนอกสถานศึกษา

**หมายเหตุ :** -

**ตัวบ่งชี้ ๒.๔ ระดับคุณภาพในการบริหารจัดการด้านการเงิน**

**คำอธิบาย**  :

สถานศึกษามีการบริหารจัดการด้านการเงิน สอดคล้องกับแผนปฏิบัติงานประจำปี เพื่อเป็นค่าใช้จ่ายเกี่ยวกับวัสดุฝึก อุปกรณ์และสื่อสำหรับการเรียนการสอน ค่าใช้จ่ายในการส่งเสริมสนับสนุนการจัดทำการประกวด การแสดงโครงการพัฒนาทักษะวิชาชีพ นวัตกรรม สิ่งประดิษฐ์ งานสร้างสรรค์ของผู้เรียน การส่งเสริมสนับสนุนให้ผู้เรียนใช้ความรู้ความสามารถไปบริการวิชาการ วิชาชีพ หรือทำประโยชน์ต่อชุมชน สังคม การส่งเสริม สนับสนุน การจัดกิจกรรมด้านการรักชาติ เทิดทูนพระมหากษัตริย์/สถาบันพระมหากษัตริย์ ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข และทำนุบำรุงศาสนา ศิลปะ วัฒนธรรม การอนุรักษ์สิ่งแวดล้อม การกีฬาและนันทนาการ การส่งเสริมการดำรงตนตามปรัชญาของเศรษฐกิจพอเพียง

**งบดำเนินการ** หมายถึงค่าใช้จ่ายทั้งหมดของสถานศึกษาในรอบปี ทั้งนี้ไม่รวมค่าที่ดินและสิ่งก่อสร้าง ค่าครุภัณฑ์ ค่าเสื่อมราคา ค่าจ้าง ค่าตอบแทน เงินเดือนและเงินวิทยฐานะของผู้บริหาร ครู และบุคลากรทางการศึกษาทุกคนในสถานศึกษา

**ประเด็นการประเมิน :**

1. สถานศึกษามีแผนปฏิบัติงานประจำปี มีการจัดสรรงบประมาณเป็นค่าใช้จ่ายของแผนงาน โครงการ กิจกรรมต่าง ๆ
2. สถานศึกษามีรายจ่ายค่าวัสดุฝึก อุปกรณ์และสื่อสำหรับการเรียนการสอนไม่น้อยกว่าร้อยละ ๒๐ ของงบดำเนินการ
3. สถานศึกษามีรายจ่ายในการส่งเสริม สนับสนุน ให้ผู้เรียนใช้ความรู้ความสามารถไปบริการวิชาการ วิชาชีพ หรือทำประโยชน์ต่อชุมชน สังคม ไม่น้อยกว่าร้อยละ ๑ ของงบดำเนินการ
4. สถานศึกษามีรายจ่ายในการส่งเสริม สนับสนุน การจัดทำการประกวด การแสดงโครงการพัฒนาทักษะวิชาชีพ นวัตกรรม สิ่งประดิษฐ์ งานสร้างสรรค์ของผู้เรียน ไม่น้อยกว่าร้อยละ ๕ ของงบดำเนินการ
5. สถานศึกษามีรายจ่ายในการส่งเสริม สนับสนุนการจัดกิจกรรมด้านการรักชาติ เทิดทูนพระมหากษัตริย์/สถาบันพระมหากษัตริย์ ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข และทำนุบำรุงศาสนา ศิลปะ วัฒนธรรม การอนุรักษ์สิ่งแวดล้อม การกีฬาและนันทนาการ การส่งเสริมการดำรงตนตามปรัชญาของเศรษฐกิจพอเพียง ไม่น้อยกว่าร้อยละ ๕ ของงบดำเนินการ

**ระดับคุณภาพ** :

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| มีผลตามประเด็นการประเมิน ๕ ข้อ | ๕ คะแนน | ดีมาก |
| มีผลตามประเด็นการประเมิน ๔ ข้อ | ๔ คะแนน | ดี |
| มีผลตามประเด็นการประเมิน ๓ ข้อ | ๓ คะแนน | พอใช้ |
| มีผลตามประเด็นการประเมิน ๒ ข้อ  | ๒ คะแนน | ต้องปรับปรุง |
| มีผลตามประเด็นการประเมิน ๑ ข้อ  | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. โครงการจัดหาวัสดุฝึก อุปกรณ์ สื่อสำหรับการเรียนการสอนของสถานศึกษา
2. โครงการบริการวิชาการ/วิชาชีพของผู้เรียน
3. โครงการทำประโยชน์เพื่อชุมชน สังคมของผู้เรียน
4. โครงการพัฒนาทักษะวิชาชีพ นวัตกรรม สิ่งประดิษฐ์ งานสร้างสรรค์ของผู้เรียน
5. โครงการประกวดนวัตกรรมและสิ่งประดิษฐ์ หรืองานสร้างสรรค์ของผู้เรียน
6. โครงการ/กิจกรรมเสริมหลักสูตรของผู้เรียน

๖.๑ กิจกรรมด้านการรักชาติเทิดทูนพระมหากษัตริย์/สถาบันพระมหากษัตริย์

๖.๒ กิจกรรมด้านการทำนุบำรุงศาสนา ศิลปะ วัฒนธรรม

๖.๓ กิจกรรมด้านการอนุรักษ์สิ่งแวดล้อม

๖.๔ กิจกรรมด้านการกีฬาและนันทนาการ

๖.๕ กิจกรรมด้านการส่งเสริมการดำรงตนตามปรัชญาของเศรษฐกิจพอเพียง

**ตัวอย่างข้อมูลและเอกสารหลักฐาน :**

1. แผนปฏิบัติราชการ หรือแผนปฏิบัติงานประจำปีการศึกษา
2. แผนงานการจัดหาวัสดุ อุปกรณ์ สื่อสำหรับการเรียนการสอนของสถานศึกษา
3. บันทึกอนุมัติโครงการศึกษา อบรม ประชุม และสัมมนาของหน่วยต่าง ๆ ในกองทัพเรือ ประจำปีงบประมาณ
4. บันทึกอนุมัติแผนการใช้งบประมาณเงินรายรับสถานศึกษา
5. รายงานสรุปผลการปฏิบัติงานตามแผนปฏิบัติราชการ หรือแผนปฏิบัติงานประจำปีการศึกษา

๖. บันทึกขออนุมัติดำเนินโครงการ/กิจกรรมจัดหาวัสดุฝึก อุปกรณ์ สื่อสำหรับการเรียนการสอนของสถานศึกษา หรือโครงการบริการวิชาการ/วิชาชีพของผู้เรียน หรือโครงการทำประโยชน์เพื่อชุมชน สังคมของผู้เรียน หรือโครงการพัฒนาทักษะวิชาชีพ นวัตกรรม สิ่งประดิษฐ์ งานสร้างสรรค์ของผู้เรียน หรือโครงการประกวดนวัตกรรมและสิ่งประดิษฐ์ หรืองานสร้างสรรค์ของผู้เรียน หรือโครงการ/กิจกรรมเสริมหลักสูตรของผู้เรียน ฯลฯ (โครงการ/กิจกรรมที่กำหนดไว้ในแผนปฏิบัติราชการหรือแผนงานประจำปีการศึกษา)

1. รายงานสรุปผลค่าใช้จ่ายในการจัดหาวัสดุ อุปกรณ์ สื่อสำหรับการเรียนการสอนของสถานศึกษา ประจำปีการศึกษา
2. รายงานสรุปผลการดำเนินโครงการบริการวิชาการ/วิชาชีพของผู้เรียน พร้อมงบประมาณค่าใช้จ่ายที่ใช้ในการดำเนินโครงการทั้งหมด
3. รายงานสรุปผลการดำเนินโครงการทำประโยชน์เพื่อชุมชน สังคมของผู้เรียน พร้อมงบประมาณค่าใช้จ่ายที่ใช้ในการดำเนินโครงการทั้งหมด
4. รายงานสรุปผลการดำเนินโครงการพัฒนาทักษะวิชาชีพ นวัตกรรม สิ่งประดิษฐ์ งานสร้างสรรค์ของผู้เรียนพร้อมงบประมาณค่าใช้จ่ายที่ใช้ในการดำเนินโครงการทั้งหมด
5. รายงานสรุปผลการดำเนินโครงการประกวดนวัตกรรมและสิ่งประดิษฐ์ หรืองานสร้างสรรค์ของผู้เรียนพร้อมงบประมาณค่าใช้จ่ายที่ใช้ในการดำเนินโครงการทั้งหมด
6. รายงานสรุปผลการดำเนินโครงการ/กิจกรรมเสริมหลักสูตรของนักเรียน พร้อมงบประมาณค่าใช้จ่ายที่ใช้ในการดำเนินโครงการทั้งหมด จำแนกออกเป็นการดำเนินการพร้อมค่าใช้จ่ายของแต่ละกิจกรรม ได้แก่

๑๒.๑ กิจกรรมด้านการรักชาติเทิดทูนพระมหากษัตริย์/สถาบันพระมหากษัตริย์

๑๒.๒ กิจกรรมด้านการทำนุบำรุงศาสนา ศิลปะ วัฒนธรรม

๑๒.๓ กิจกรรมด้านการอนุรักษ์สิ่งแวดล้อม

๑๒.๔ กิจกรรมด้านการกีฬาและนันทนาการ

 ๑๒.๕ กิจกรรมด้านการส่งเสริมการดำรงตนตามปรัชญาของเศรษฐกิจพอเพียง

1. รายงานสรุปผลการใช้งบประมาณ (งบดำเนินงาน) ประจำปีการศึกษาในภาพรวมทั้งหมด และจำแนกการใช้งบดำเนินงานรายด้าน ประกอบด้วย

 ๑๓.๑ งบดำเนินงานด้านรายจ่ายค่าวัสดุฝึก อุปกรณ์และสื่อสำหรับการเรียนการสอนของสถานศึกษา

 ๑๓.๒ งบดำเนินงานด้านรายจ่ายในการส่งเสริม สนับสนุน ให้ผู้เรียนใช้ความรู้ความสามารถไปบริการวิชาการ วิชาชีพ หรือทำประโยชน์ต่อชุมชน สังคมผู้เรียน

 ๑๓.๓ งบดำเนินงานด้านรายจ่ายในการส่งเสริม สนับสนุน การจัดทำการประกวด การแสดงโครงการพัฒนาทักษะวิชาชีพ นวัตกรรม สิ่งประดิษฐ์ งานสร้างสรรค์ของผู้เรียน

 ๑๓.๔ งบดำเนินงานด้านรายจ่ายในการส่งเสริม สนับสนุนการจัดกิจกรรมด้านการรักชาติ เทิดทูนพระมหากษัตริย์/สถาบันพระมหากษัตริย์ ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข และทำนุบำรุงศาสนา ศิลปะ วัฒนธรรม การอนุรักษ์สิ่งแวดล้อม การกีฬาและนันทนาการ การส่งเสริมการดำรงตนตามปรัชญาของเศรษฐกิจพอเพียง

1. รูปภาพการจัดทำโครงการ/กิจกรรม

**หมายเหตุ :** -

**ตัวบ่งชี้ ๒.๕ ระดับคุณภาพในการบริหารจัดการด้านอาคารสถานที่ ด้านครุภัณฑ์ และด้านฐานข้อมูลสารสนเทศ**

**คำอธิบาย**  :

สถานศึกษามีการบริหารจัดการด้านการพัฒนาและดูแลสภาพแวดล้อม ภูมิทัศน์ของสถานศึกษา มีการกำกับดูแลการใช้อาคารสถานที่ ห้องเรียน ห้องปฏิบัติการ โรงฝึกงาน ศูนย์วิทยบริการ และมีการกำกับดูแลในการจัดหา การใช้ การบำรุงรักษาครุภัณฑ์ รวมทั้งมีข้อมูลพื้นฐาน ๙ ประเภท ได้แก่ ข้อมูลทั่วไปของสถานศึกษา ข้อมูลผู้เรียน ข้อมูลหน่วยรับบรรจุหรือหน่วยงานที่ผู้สำเร็จการศึกษาไปปฏิบัติราชการ ข้อมูลครูและบุคลากรทางการศึกษา ข้อมูลงบประมาณและการเงิน ข้อมูลหลักสูตรการจัดการเรียนการสอน ข้อมูลครุภัณฑ์ ข้อมูลอาคารสถานที่ และข้อมูลพื้นฐานของจังหวัดที่ตั้งของสถานศึกษา แผนยุทธศาสตร์หรือนโยบายกองทัพเรือ และมีการนำเทคโนโลยีคอมพิวเตอร์มาใช้ในการบริหารจัดการระบบฐานข้อมูลที่มีประสิทธิภาพและเกิดประโยชน์ต่อผู้เกี่ยวข้อง อย่างน้อย ๔ ประเภท

**ระบบฐานข้อมูล** หมายถึง การจัดเก็บข้อมูลด้วยคอมพิวเตอร์อย่างเป็นระบบ เพื่อบำรุงรักษาข้อมูลสารสนเทศให้มีความถูกต้อง ทันสมัย และสามารถเรียกใช้ข้อมูลได้อย่างรวดเร็วในเวลาที่ต้องการและลดความซ้ำซ้อนของข้อมูล

**ประเด็นการประเมิน :**

1. สถานศึกษามีการพัฒนาและดูแลสภาพแวดล้อม ภูมิทัศน์ของสถานศึกษาให้สะอาด เรียบร้อย สวยงาม และปลอดภัย
2. สถานศึกษามีการกำกับดูแลการใช้อาคารสถานที่ ห้องเรียน ห้องปฏิบัติการ โรงฝึกงาน ศูนย์วิทยบริการและอื่น ๆ ให้มีสภาพที่พร้อมใช้งาน มีความปลอดภัย สะอาด เรียบร้อย สวยงาม
3. สถานศึกษามีการกำกับดูแลในการจัดหา การใช้ การบำรุงรักษาครุภัณฑ์ที่เหมาะสม เพียงพอและมีความปลอดภัยในทุกสาขางานที่จัดการเรียนการสอน
4. สถานศึกษามีการนำเทคโนโลยีคอมพิวเตอร์มาใช้ในการบริหารจัดการระบบฐานข้อมูล อย่างน้อย ๔ ประเภท อย่างเป็นระบบและมีประสิทธิภาพ คือ

 ๔.๑ มีระบบป้องกันผู้บุกรุกระบบฐานข้อมูลจากภายในและภายนอก

 ๔.๒ มีการกำหนดสิทธิการเข้าถึงระบบฐานข้อมูลอย่างชัดเจน

 ๔.๓ มีการติดตั้งโปรแกรม Anti-Virus เพื่อป้องกันไวรัสและกำจัดไวรัสในเครื่องลูกข่าย

 ๔.๔ มีฐานข้อมูลมีการ Update เป็นปัจจุบัน

 ๔.๕ มีการสำรองฐานข้อมูลอย่างสม่ำเสมอ

1. สถานศึกษาส่งเสริมให้ผู้บริหาร ครู บุคลากรทางการศึกษา และผู้เรียน สามารถใช้ประโยชน์จากการบริหารจัดการฐานข้อมูลสารสนเทศ อย่างมีคุณภาพ

**ระดับคุณภาพ** :

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| ปฏิบัติตามประเด็นการประเมิน ๕ ข้อ | ๕ คะแนน | ดีมาก |
| ปฏิบัติตามประเด็นการประเมิน ๔ ข้อ  | ๔ คะแนน | ดี |
| ปฏิบัติตามประเด็นการประเมิน ๓ ข้อ  | ๓ คะแนน | พอใช้ |
| ปฏิบัติตามประเด็นการประเมิน ๒ ข้อ  | ๒ คะแนน | ต้องปรับปรุง |
| ปฏิบัติตามประเด็นการประเมิน ๑ ข้อ  | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. แผนงาน/โครงการพัฒนาและปรับปรุงภูมิทัศน์ อาคารสถานที่ของสถานศึกษา
2. แผนงาน/โครงการ กิจกรรม ๕ ส
3. แผนงาน/โครงการ การเสนอความต้องการ การจัดหา การใช้ และการบำรุงครุภัณฑ์ในทุกสาขางาน
ที่จัดการเรียนการสอนของสถานศึกษา
4. แผนงาน/โครงการจัดทำระบบฐานข้อมูลและการใช้ระบบฐานข้อมูลอย่างเป็นระบบ และมีประสิทธิภาพ
5. โครงการ/กิจกรรมประเมินทรัพยากรการเรียนรู้ ห้องเรียน และห้องปฏิบัติการ และอื่น ๆ

**ตัวอย่างข้อมูลและเอกสารหลักฐาน :**

1. แผนปฏิบัติราชการหรือแผนปฏิบัติงานประจำปีการศึกษา
2. คำสั่งสถานศึกษา เรื่อง การมอบหมายหน้าที่ในการพัฒนาและดูแลสภาพแวดล้อม ภูมิทัศน์ของสถานศึกษา
3. ระเบียบ/คำสั่งสถานศึกษา เกี่ยวกับการกำกับดูแลการใช้อาคารสถานที่ ห้องเรียน ห้องปฏิบัติการ โรงฝึกงาน ศูนย์วิทยบริการและอื่น ๆ
4. ระเบียบ/คำสั่งสถานศึกษา เกี่ยวกับการกำกับดูแลในการจัดหา การใช้ การบำรุงรักษาครุภัณฑ์
5. นโยบาย/ระเบียบ/คำสั่ง เกี่ยวกับระบบสารสนเทศ
6. ระเบียบ/คำสั่งสถานศึกษา เกี่ยวกับการบริหารจัดการการใช้เทคโนโลยีคอมพิวเตอร์
7. บันทึกขออนุมัติดำเนินโครงการ/กิจกรรมพัฒนาและปรับปรุงภูมิทัศน์ อาคารสถานที่ของสถานศึกษา หรือโครงการ/กิจกรรม ๕ ส หรือโครงการการเสนอความต้องการ การจัดหา การใช้ และการบำรุงครุภัณฑ์ในทุกสาขางานที่จัดการเรียนการสอนของสถานศึกษา หรือโครงการจัดทำระบบฐานข้อมูลและการใช้ระบบฐานข้อมูลอย่างเป็นระบบ และมีประสิทธิภาพ หรือโครงการ/กิจกรรมประเมินทรัพยากรการเรียนรู้ ห้องเรียน และห้องปฏิบัติการ และอื่น ๆ (โครงการ/กิจกรรมที่กำหนดไว้ในแผนปฏิบัติราชการหรือแผนงานประจำปีการศึกษา)
8. แผนงาน/บันทึกข้อมูลรายงานผลการปรับปรุงดูแล อาคารสถานที่ของผู้ที่รับผิดชอบ
9. แบบประเมินทรัพยากรการเรียนรู้ ห้องเรียน และห้องปฏิบัติการ
10. บันทึกสถิติการใช้งานระบบสารสนเทศ
11. รายงานสรุปผลการดำเนินโครงการ/กิจกรรมพัฒนาและปรับปรุงภูมิทัศน์ อาคารสถานที่ของสถานศึกษา หรือโครงการ/กิจกรรม ๕ ส หรือโครงการการเสนอความต้องการ การจัดหา การใช้ และการบำรุงครุภัณฑ์ในทุกสาขางานที่จัดการเรียนการสอนของสถานศึกษา หรือโครงการจัดทำระบบฐานข้อมูลและการใช้ระบบฐานข้อมูลอย่างเป็นระบบ และมีประสิทธิภาพ หรือโครงการ/กิจกรรมประเมินทรัพยากรการเรียนรู้ ห้องเรียน และห้องปฏิบัติการ และอื่น ๆ
12. รายงานสรุปผลการดำเนินงานการติดตาม กำกับดูแลการใช้อาคารสถานที่ ห้องเรียน ห้องปฏิบัติการ โรงฝึกงาน ศูนย์วิทยบริการและอื่น ๆ ให้มีสภาพที่พร้อมใช้งาน มีความปลอดภัย สะอาด เรียบร้อย สวยงาม
13. รายงานสรุปผลการดำเนินงานการติดตาม กำกับดูแลในการจัดหา การใช้ การบำรุงรักษาครุภัณฑ์ ที่เหมาะสม เพียงพอและมีความปลอดภัยในทุกสาขางานที่จัดการเรียนการสอน
14. รูปภาพการจัดทำโครงการ/กิจกรรม

**หมายเหตุ :** -

**ตัวบ่งชี้ ๒.๖ ระดับคุณภาพในการประสานความร่วมมือเพื่อการบริหารจัดการศึกษา**

**คำอธิบาย :**

สถานศึกษามีการประสานความร่วมมือกับบุคคล ชุมชน สมาคม ชมรม แหล่งฝึกปฏิบัติหรือหน่วยสายวิทยาการ หน่วยงานที่เกี่ยวข้อง เพื่อส่งเสริม สนับสนุนการบริการจัดการศึกษา

**ประเด็นการประเมิน :**

1. สถานศึกษามีแผนงาน โครงการ ในการประสานความร่วมมือกับบุคคล ชุมชน สมาคม ชมรม แหล่งฝึกปฏิบัติหรือหน่วยสายวิทยาการ หน่วยงานที่เกี่ยวข้อง เพื่อระดมทรัพยากรในการบริหารจัดการศึกษา
2. สถานศึกษามีจำนวนบุคคล ชุมชน สมาคม ชมรม แหล่งฝึกปฏิบัติหรือหน่วยสายวิทยาการ หน่วยงานที่ร่วมมือในการจัดการศึกษาด้านระบบทวิภาคี หรือด้านการฝึกประสบการณ์ทักษะวิชาชีพ หรือด้านการศึกษาดูงานของผู้เรียนด้านใดด้านหนึ่งหรือหลายด้าน โดยมีสัดส่วนของความร่วมมือ ๑ แห่ง ต่อผู้เรียนไม่เกิน ๔๐ คน
3. สถานศึกษาได้รับความร่วมมือช่วยเหลือจากบุคคล ชุมชน สมาคม ชมรม แหล่งฝึกปฏิบัติหรือหน่วยสายวิทยาการ หน่วยงานที่เกี่ยวข้อง ในการรับเชิญเป็นครูพิเศษ วิทยากร ร่วมพัฒนาผู้เรียนในทุกสาขาที่จัดการเรียนการสอน
4. สถานศึกษาได้รับความร่วมมือช่วยเหลือจากบุคคล ชุมชน สมาคม ชมรม แหล่งฝึกปฏิบัติหรือหน่วย สายวิทยาการ หน่วยงานที่เกี่ยวข้อง ในการมอบทุนการศึกษาให้แก่ผู้เรียน โดยมีสัดส่วน ๑ ทุนต่อผู้เรียนไม่เกิน ๑๐๐ คน
5. สถานศึกษาได้รับความร่วมมือช่วยเหลือจากบุคคล ชุมชน สมาคม ชมรม แหล่งฝึกปฏิบัติหรือหน่วยสายวิทยาการ หน่วยงานที่เกี่ยวข้อง ในการบริจาคเงิน หรือวัสดุอุปกรณ์ หรือครุภัณฑ์ หรือสิ่งอื่น ๆ อย่างใดอย่างหนึ่งหรือหลายอย่าง เพื่อส่งเสริม สนับสนุน การจัดการศึกษา จำนวนไม่น้อยกว่า ๕ รายการ

**ระดับคุณภาพ** :

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| มีผลตามประเด็นการประเมิน ๕ ข้อ | ๕ คะแนน | ดีมาก |
| มีผลตามประเด็นการประเมิน ๔ ข้อ | ๔ คะแนน | ดี |
| มีผลตามประเด็นการประเมิน ๓ ข้อ | ๓ คะแนน | พอใช้ |
| มีผลตามประเด็นการประเมิน ๒ ข้อ  | ๒ คะแนน | ต้องปรับปรุง |
| มีผลตามประเด็นการประเมิน ๑ ข้อ  | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. โครงการการประสานความร่วมมือกับบุคคล ชุมชน สมาคม ชมรม แหล่งฝึกปฏิบัติหรือหน่วยสายวิทยาการ หน่วยงานที่เกี่ยวข้อง
2. โครงการประสานความร่วมมือกับศิษย์เก่า
3. กิจกรรมเชิญศิษย์เก่า หรือหน่วยรับบรรจุ หรือหน่วยสายวิทยาการ หรือหน่วยงานภายนอกสถานศึกษา มาบรรยายให้ความรู้ตามพรรค-เหล่า/สาขางาน
4. กิจกรรมทอดผ้าป่าการศึกษา

**ตัวอย่างข้อมูลและเอกสารหลักฐาน :**

1. แผนปฏิบัติราชการ หรือแผนปฏิบัติงานประจำปีการศึกษา
2. ข้อมูลแสดงจำนวนผู้เรียนทั้งหมด
3. ข้อมูลแสดงแหล่งงานที่ให้ความร่วมมือในการจัดการศึกษา
4. บันทึกอนุมัติจัดทำโครงการประสานความร่วมมือกับบุคคล ชุมชน สมาคม ชมรม แหล่งฝึกปฏิบัติหรือหน่วยสายวิทยาการ หน่วยงานที่เกี่ยวข้อง
5. บันทึกอนุมัติจัดทำโครงการประสานความร่วมมือกับศิษย์เก่า
6. หนังสือเชิญวิทยากร หรือบันทึกขอรับการสนับสนุนวิทยากรจากหน่วยงานที่เกี่ยวข้อง และหนังสือตอบรับของวิทยากร หรือหน่วยงานที่ให้การสนับสนุนวิทยากร
7. หนังสือแสดงข้อมูลการให้และการรับมอบทุนการศึกษาให้แก่ผู้เรียน จากแหล่งที่สนับสนุนทุนการศึกษา
8. รายงานสรุปผลการได้รับการสนับสนุน หรือการบริจาค หรือการรับมอบทุนจากแหล่งที่สนับสนุนทุนการศึกษา
9. รูปภาพการจัดทำโครงการ/กิจกรรม

**หมายเหตุ :** แหล่งฝึกปฏิบัติหรือหน่วยสายวิทยาการ คือ สถานประกอบการ

**มาตรฐานที่ ๓ ด้านการจัดการเรียนการสอนที่เน้นผู้เรียนเป็นสำคัญ**

สถานศึกษาจัดการเรียนการสอนตามมาตรฐานคุณวุฒิอาชีวศึกษาแต่ละระดับ ตามหลักสูตรและระเบียบกระทรวงศึกษาธิการ ด้วยการจัดการศึกษาและการประเมินผลการเรียนของแต่ละหลักสูตร ส่งเสริม สนับสนุน กำกับดูแล ให้ครูจัดการเรียนการสอนรายวิชาให้ถูกต้อง ครบถ้วน สมบูรณ์ มีการพัฒนารายวิชา หรือกำหนดรายวิชาใหม่หรือกลุ่มวิชาเพิ่มเติมให้ทันต่อการเปลี่ยนแปลงของเทคโนโลยีและความต้องการของหน่วยรับบรรจุหรือหน่วยงานที่ผู้สำเร็จการศึกษาไปปฏิบัติราชการ จำนวน ๔ ตัวบ่งชี้ คือ

**ตัวบ่งชี้ ๓.๑ ระดับคุณภาพการจัดการเรียนการสอนรายวิชา**

**คำอธิบาย :**

สถานศึกษาส่งเสริม สนับสนุน กำกับดูแล ให้ครูจัดการเรียนการสอนรายวิชาให้ถูกต้อง ครบถ้วน สมบูรณ์ตามหลักสูตรเพื่อพัฒนาผู้เรียนให้เป็นคนดี มีความรู้ มีความสามารถ

**ประเด็นการประเมิน :**

1. สถานศึกษาส่งเสริม สนับสนุน กำกับดูแลให้ครูทุกคนจัดทำแผนการจัดการเรียนรู้รายวิชาที่ถูกต้อง ครบถ้วน สมบูรณ์ ด้วยเทคนิควิธีการสอนที่หลากหลายและบูรณาการคุณธรรม จริยธรรม ค่านิยม และคุณลักษณะอันพึงประสงค์และปรัชญาของเศรษฐกิจพอเพียงทุกรายวิชาที่สอน
2. สถานศึกษาส่งเสริม สนับสนุน กำกับดูแลให้ครูทุกคนจัดการเรียนการสอนตามแผนการจัดการเรียนรู้รายวิชา และมีการบันทึกหลังการสอน
3. สถานศึกษาส่งเสริม สนับสนุน กำกับดูแลให้ครูทุกคนนำผลจากการวัดผลและประเมินผลการเรียนตามสภาพจริงไปใช้ในการพัฒนาผู้เรียน
4. สถานศึกษาส่งเสริม สนับสนุน กำกับดูแลให้มีการนิเทศการจัดการเรียนการสอนของครูทุกคน เพื่อเป็นข้อมูลในการแก้ปัญหา พัฒนาการเรียนการสอนต่อไป
5. สถานศึกษาส่งเสริม สนับสนุน กำกับดูแลให้ครูทุกคนแก้ไขปัญหา พัฒนาการเรียนการสอนรายวิชาโดยการศึกษาหรือการวิจัย อย่างน้อย ๑ รายวิชา ซึ่งประกอบด้วย

 ๕.๑ การระบุปัญหา

 ๕.๒ การระบุวัตถุประสงค์

 ๕.๓ วิธีการดำเนินการ

 ๕.๔ การเก็บข้อมูล

 ๕.๕ การวิเคราะห์ รายงานสรุปผลเพื่อนำความรู้ที่ได้จากการศึกษาหรือการวิจัย ไปใช้ประโยชน์

**ระดับคุณภาพ** :

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| มีผลตามประเด็นการประเมิน ๕ ข้อ | ๕ คะแนน | ดีมาก |
| มีผลตามประเด็นการประเมิน ๔ ข้อ | ๔ คะแนน | ดี |
| มีผลตามประเด็นการประเมิน ๓ ข้อ | ๓ คะแนน | พอใช้ |
| มีผลตามประเด็นการประเมิน ๒ ข้อ  | ๒ คะแนน | ต้องปรับปรุง |
| มีผลตามประเด็นการประเมิน ๑ ข้อ | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. โครงการปฐมนิเทศครูผู้สอน
2. โครงการครูที่ปรึกษา
3. โครงการพัฒนาผู้เรียนที่มีผลการเรียนต่ำ (การสอนเสริมหรือการทำกิจกรรมเสริม หรือการทำงานมอบ)
4. กิจกรรมพัฒนาครูด้านการจัดการเรียนการสอน (การจัดทำแผนการสอน หรือการอบรมด้านการวัดและประเมินผล หรือด้านเทคนิคการสอน หรือด้านการผลิตสื่อการเรียนการสอน)

**ตัวอย่างข้อมูลและเอกสารหลักฐาน :**

1. แผนปฏิบัติราชการ หรือแผนปฏิบัติงานประจำปีการศึกษา
2. นโยบายของผู้บริหาร
3. คำสั่งแต่งตั้งครูผู้สอนรายวิชา
4. คำสั่งแต่งตั้งครูที่ปรึกษา หรือครูประจำชั้น
5. หนังสือเชิญครูเข้าร่วมประชุมหรือปฐมนิเทศ
6. รายงานการประชุมครูผู้สอน หรือการปฐมนิเทศครูผู้สอน
7. แผนการสอน หรือแผนการจัดการเรียนรู้ของครูผู้สอนในทุกรายวิชา
8. ปฏิทินการศึกษา และตารางสอนของแต่ละภาคเรียน
9. บันทึกหลังการสอนของครูผู้สอนแต่ละรายวิชา
10. แบบบันทึกผลการเรียนระหว่างภาคเรียน
11. แบบประเมินครูผู้สอน
12. บันทึกอนุมัติหรือรายงานผลการประเมินครูผู้สอน
13. หลักฐานเกี่ยวกับครูผู้สอนมีการนำผลการวัดผลและประเมินผลผู้เรียนตามสภาพจริงไปใช้พัฒนาผู้เรียน
14. หลักฐานการบันทึกผลการนิเทศครู และข้อเสนอแนะในการพัฒนาการสอนของครู
15. รายงานผลการศึกษา หรือผลการวิจัยของครูทุกคน
16. รูปภาพการจัดทำโครงการ/กิจกรรม

**หมายเหตุ :** ครูทุกคนต้องมีผลงานการพัฒนาการเรียนการสอนรายวิชาโดยการศึกษาหรือผลงานการวิจัย อย่างน้อยคนละ ๑ รายวิชา

**ตัวบ่งชี้ที่ ๓.๒ ระดับคุณภาพในการพัฒนารายวิชาหรือกลุ่มวิชา**

**คำอธิบาย :**

สถานศึกษาส่งเสริม สนับสนุน กำกับดูแลให้ครูพัฒนารายวิชาโดยปรับปรุงเนื้อหาสาระของรายวิชาเดิมให้ทันต่อการเปลี่ยนแปลงของเทคโนโลยี หรือกำหนดรายวิชาใหม่ หรือกลุ่มวิชาเพิ่มเติมตามความต้องการของหน่วยรับบรรจุหรือหน่วยงานที่ผู้สำเร็จการศึกษาไปปฏิบัติราชาการ

**ประเด็นการประเมิน :**

1. สถานศึกษาส่งเสริม สนับสนุน กำกับดูแลให้ครูศึกษา สำรวจข้อมูลความต้องการในการพัฒนารายวิชาหรือกลุ่มวิชา
2. สถานศึกษาส่งเสริม สนับสนุน กำกับดูแลให้ครูพัฒนารายวิชาหรือกลุ่มวิชาตามข้อ (๑) จากเอกสารอ้างอิงที่เชื่อถือได้ หรือพัฒนาร่วมกับแหล่งฝึกปฏิบัติหรือหน่วยสายวิทยาการ หรือหน่วยงานที่เกี่ยวข้อง
3. สถานศึกษาส่งเสริม สนับสนุน สื่อการสอนและกำกับดูแลให้ครูจัดการเรียนการสอนในรายวิชาหรือกลุ่มวิชาที่พัฒนาให้ถูกต้อง ครบถ้วน สมบูรณ์
4. สถานศึกษาส่งเสริม สนับสนุน กำกับดูแลให้มีการติดตาม ตรวจสอบ ประเมินผล และนำผลไปปรับปรุงแก้ไขรายวิชาหรือกลุ่มวิชาที่พัฒนา
5. สถานศึกษามีรายวิชาหรือกลุ่มวิชาที่พัฒนาตามประเด็นการประเมิน ข้อ (๑) - (๔) ไม่เกิน ๓ ปี ครบทุกสาขางานที่จัดการเรียนการสอน

**ระดับคุณภาพ** :

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| ปฏิบัติตามประเด็นการประเมิน ข้อ ๑, ๒, ๓, ๔ และ ๕  | ๕ คะแนน | ดีมาก |
| ปฏิบัติตามประเด็นการประเมิน ข้อ ๑, ๒, ๓, และ ๔  | ๔ คะแนน | ดี |
| ปฏิบัติตามประเด็นการประเมิน ข้อ ๑, ๒ และ ๓  | ๓ คะแนน | พอใช้ |
| ปฏิบัติตามประเด็นการประเมิน ข้อ ๑ และ ๒  | ๒ คะแนน | ต้องปรับปรุง |
| ปฏิบัติตามประเด็นการประเมิน ข้อ ๑ | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. โครงการจัดประชุมผู้เกี่ยวข้องในการพิจารณาเพื่อเลือกรายวิชาหรือกลุ่มวิชาที่ต้องปรับปรุงหรือพัฒนา
2. โครงการจัดทำสื่อการสอน
3. โครงการปรับปรุงหลักสูตร
4. โครงการทบทวนหลักสูตร
5. โครงการประเมินการสอนของครู
6. โครงการประเมินรายวิชา
7. โครงการติดตามและประเมินผู้สำเร็จการศึกษา

**ตัวอย่างข้อมูลและเอกสารหลักฐาน :**

1. บันทึกขออนุมัติจัดทำโครงการ หรือการจัดประชุมผู้เกี่ยวข้องในการพิจารณาเพื่อเลือกรายวิชาหรือกลุ่มวิชา ที่ต้องปรับปรุงหรือพัฒนา
2. บันทึกขออนุมัติดำเนินโครงการจัดทำสื่อการสอน หรือโครงการปรับปรุงหลักสูตร หรือโครงการทบทวนหลักสูตร หรือโครงการประเมินการสอนของครู หรือโครงการประเมินรายวิชา
3. รายงานผลการวิเคราะห์หัวข้อเนื้อหารายวิชาหรือกลุ่มวิชาของครูผู้สอน หรือรายงานผลการวิเคราะห์ผลการประเมิน (การทบทวนหลักสูตร การสอนของครูผู้สอน เนื้อหารายวิชาหรือกลุ่มวิชา ผลประเมินการสอนหรือการฝึกปฏิบัติโดยหน่วยฝึก หรือแหล่งฝึกปฏิบัติ หรือหน่วยสายวิทยาการ ผลประเมินผู้สำเร็จการศึกษา)
4. รายงานผลการประเมินหรือทบทวนหลักสูตร (ประกอบด้วยการทบทวนหลักสูตร การสอนของครูผู้สอนเนื้อหารรายวิชาหรือกลุ่มวิชา ผลประเมินการสอนหรือการฝึกปฏิบัติโดยหน่วยฝึก หรือแหล่งฝึกปฏิบัติ หรือหน่วยสายวิทยาการ ผลประเมินผู้สำเร็จการศึกษา)
5. รายงานสรุปผลประเมินความพึงพอใจของหน่วยผู้ใช้ต่อผู้สำเร็จการศึกษา
6. รายงานสรุปผลการดำเนินโครงการ หรือรายงานการประชุมการพิจารณาเพื่อเลือกรายวิชาหรือ กลุ่มวิชา ที่ต้องปรับปรุงหรือพัฒนา
7. รายงานสรุปผลการดำเนินโครงการจัดทำสื่อการสอน หรือโครงการปรับปรุงหลักสูตร หรือโครงการทบทวนหลักสูตร หรือโครงการประเมินการสอนของครู หรือโครงการประเมินรายวิชา
8. รายงานสรุปผลการติดตาม ตรวจสอบ ประเมินผล และการนำผลไปปรับปรุง แก้ไขรายวิชา หรือกลุ่มวิชาที่มีการพัฒนา และแผนการสอนที่ได้รับการปรับปรุง
9. รูปภาพการจัดทำโครงการ/กิจกรรม

**หมายเหตุ :**  ๑. หน่วยรับบรรจุหรือหน่วยงานที่ผู้สำเร็จการศึกษาไปปฏิบัติราชาการ คือ ตลาดแรงงาน

๒. แหล่งฝึกปฏิบัติหรือหน่วยสายวิทยาการ คือ สถานประกอบการ

**ตัวบ่งชี้ ๓.๓ ระดับคุณภาพในการจัดการศึกษา**

**คำอธิบาย :**

สถานศึกษาส่งเสริม สนับสนุน กำกับดูแล การจัดการศึกษาระดับประกาศนียบัตรวิชาชีพ ระดับประกาศนียบัตรวิชาชีพชั้นสูงให้ถูกต้อง ครบถ้วน สมบูรณ์ ตามมาตรฐานคุณวุฒิอาชีวศึกษาระดับประกาศนียบัตรวิชาชีพ พ.ศ.๒๕๕๖ และมาตรฐานคุณวุฒิอาชีวศึกษาระดับประกาศนียบัตรวิชาชีพชั้นสูง พ.ศ.๒๕๕๖ และตามที่หลักสูตรและระเบียบกระทรวงศึกษาธิการว่าด้วยการจัดการศึกษาและการประเมินผลการเรียนของแต่ละหลักสูตรกำหนด เพื่อคุณภาพของผู้สำเร็จการศึกษาและความต้องการของหน่วยรับบรรจุหรือหน่วยที่ผู้สำเร็จการศึกษาไปปฏิบัติราชการ

**ประเด็นการประเมิน :**

1. สถานศึกษาจัดการศึกษาระบบทวิภาคีตามประกาศกระทรวงศึกษาธิการ เรื่อง มาตรฐานการจัดการอาชีวศึกษาระบบทวิภาคีไม่น้อยกว่าร้อยละ ๒๐ ของจำนวนผู้เรียนทั้งหมด
2. สถานศึกษาส่งเสริม สนับสนุน กำกับดูแลให้ผู้เรียนได้ฝึกประสบการณ์ทักษะวิชาชีพในแหล่งฝึกปฏิบัติงานหรือหน่วยงานสายวิทยาการ หน่วยงานที่สอดคล้องกับสาขางานที่เรียน โดยให้มีครูนิเทศไปนิเทศผู้เรียน
อย่างน้อย ๑ ครั้ง
3. สถานศึกษาส่งเสริม สนับสนุน กำกับดูแลให้ผู้เรียนทุกคนนำโครงการพัฒนาทักษะวิชาชีพ
ที่สอดคล้องกับสาขางานที่เรียนเป็นรายบุคคลหรือเป็นกลุ่มตามความเหมาะสม โดยผลงานที่เกิดขึ้นสามารถนำไปใช้ประโยชน์ได้ไม่น้อยกว่าร้อยละ ๗๐ ของจำนวนโครงการทั้งหมด
4. สถานศึกษาจัดให้ผู้เรียนได้รับการประเมินมาตรฐานวิชาชีพ ตามหลักเกณฑ์และวิธีการในการประเมินมาตรฐานวิชาชีพที่สำนักงานคณะกรรมการการอาชีวศึกษากำหนด โดยมีผู้เรียนที่ผ่านเกณฑ์การประเมินครบถ้วน สมบูรณ์จากการเข้ารับการประเมินครั้งแรกไม่น้อยกว่าร้อยละ ๘๐ ของจำนวนผู้เรียนที่ลงทะเบียนเรียนครบทุกรายวิชาตามโครงสร้างหลักสูตร
5. สถานศึกษาส่งเสริม สนับสนุน กำกับดูแลให้ผู้เรียนได้รับรางวัล ประกาศเกียรติคุณยกย่องความรู้ ความสามารถ คุณธรรมจริยธรรมจากบุคคลหรือหน่วยงานภายนอกหรือองค์กรภายนอก ไม่น้อยกว่าร้อยละ ๕ ของจำนวนผู้เรียนทั้งหมด

**ระดับคุณภาพ** :

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| มีผลตามประเด็นการประเมิน ๕ ข้อ | ๕ คะแนน | ดีมาก |
| มีผลตามประเด็นการประเมิน ๔ ข้อ | ๔ คะแนน | ดี |
| มีผลตามประเด็นการประเมิน ๓ ข้อ | ๓ คะแนน | พอใช้ |
| มีผลตามประเด็นการประเมิน ๒ ข้อ  | ๒ คะแนน | ต้องปรับปรุง |
| มีผลตามประเด็นการประเมิน ๑ ข้อ | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. โครงการพัฒนาทักษะวิชาชีพของผู้เรียนแต่ละสาขา
2. กิจกรรมนิเทศผู้เรียนที่ฝึกประสบการณ์ทักษะวิชาชีพในหน่วยงานที่เกี่ยวข้อง
3. โครงการจัดทำโครงงาน สิ่งประดิษฐ์ นวัตกรรมของผู้เรียน
4. โครงการทดสอบมาตรฐานวิชาชีพของผู้เรียนชั้นปีสุดท้าย

**ตัวอย่างข้อมูลและเอกสารหลักฐาน :**

1. แผนปฏิบัติราชการ หรือแผนปฏิบัติงานประจำปีการศึกษา
2. คำสั่งแต่งตั้งครูนิเทศ ตารางการฝึก รายงานสรุปผลการนิเทศ
3. ข้อมูลแสดงจำนวนผู้เรียนทั้งหมด จำแนกตามสาขา
4. ข้อมูลแสดงจำนวนผู้เรียนในระบบทวิภาคีทั้งหมด จำแนกตามสาขา
5. ข้อมูลแสดงจำนวนผู้เรียนที่ได้รับการฝึกประสบการณ์ทักษะวิชาชีพ
6. ข้อมูลแสดงจำนวนครั้งที่มีการนิเทศผู้เรียน
7. ข้อมูลแสดงจำนวนการจัดทำโครงการพัฒนาทักษะวิชาชีพของผู้เรียนแต่ละสาขา และมีการนำไปใช้ประโยชน์
8. หนังสือรับรองการนำไปใช้ประโยชน์
9. บันทึกรายงานสรุปผลจำนวนผู้เรียนที่สอบผ่านเกณฑ์การประเมินมาตรฐานวิชาชีพ
10. หลักฐานแสดงการได้รับรางวัล ประกาศเกียรติคุณยกย่องความรู้ ความสามารถ คุณธรรม จริยธรรมจากบุคคลหรือหน่วยงานภายนอกหรือองค์กรภายนอกสถานศึกษา ของผู้เรียนแต่ละคน
11. รูปภาพการจัดทำโครงการ/กิจกรรม

**หมายเหตุ :**  ๑. หน่วยรับบรรจุหรือหน่วยงานที่ผู้สำเร็จการศึกษาไปปฏิบัติราชาการ คือ ตลาดแรงงาน

 ๒. แหล่งฝึกปฏิบัติหรือหน่วยสายวิทยาการ คือ สถานประกอบการ

 ๓. สถานศึกษาที่มิได้ใช้หลักสูตรคุณวุฒิเทียบเท่าอาชีวศึกษาระดับประกาศนียบัตรวิชาชีพชั้นสูง (ปวส.) ให้ใช้ผลการทดสอบมาตรฐานวิชาชีพ ตามประกาศกรมยุทธศึกษาทหารเรือ เรื่อง มาตรฐานวิชาชีพของนักเรียนจ่า นักเรียนดุริยางค์ และนักเรียนช่างกรมอู่ทหารเรือ พ.ศ.๒๕๕๖

**ตัวบ่งชี้ ๓.๔ ระดับคุณภาพในการจัดกิจกรรมเสริมหลักสูตร**

**คำอธิบาย :**

สถานศึกษาส่งเสริม สนับสนุน กำกับดูแล ให้มีการจัดกิจกรรมเสริมหลักสูตรทักษะชีวิตและทักษะวิชาชีพ ปลูกฝังคุณธรรม จริยธรรม ค่านิยม ระเบียบวินัย ปลูกฝังจิตสำนึกและเสริมสร้างการเป็นพลเมืองไทยและพลโลกในด้านการรักชาติ เทิดทูนพระมหากษัตริย์/สถาบันพระมหากษัตริย์ ส่งเสริมการประครองระบอบประชาธิปไตยอันมีพระมหากษัตริย์ทรงเป็นประมุข ทำนุบำรุงศาสนา ศิลปะ วัฒนธรรม อนุรักษ์สิ่งแวดล้อม การกีฬาและนันทนาการ ส่งเสริมการดำรงตนตามปรัชญาเศรษฐกิจพอเพียง และส่งเสริมให้ผู้เรียนทำงานโดยใช้กระบวนการกลุ่มในการบริการวิชาการวิชาชีพหรือทำประโยชน์ต่อชุมชน สังคม

**ประเด็นการประเมิน :**

1. สถานศึกษาส่งเสริม สนับสนุน ให้มีการจัดกิจกรรมด้านการรักชาติ เทิดทูนพระมหากษัตริย์/สถาบันพระมหากษัตริย์ ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข ทำนุบำรุงศาสนา ศิลปะ วัฒนธรรม ไม่น้อยกว่า ๕ กิจกรรม และกำกับดูแลให้ผู้เรียนแต่ละคนเข้าร่วมกิจกรรมไม่น้อยกว่า ๑ กิจกรรม
2. สถานศึกษาส่งเสริม สนับสนุน ให้มีการจัดกิจกรรมด้านการอนุรักษ์สิ่งแวดล้อม ไม่น้อยกว่า ๕ กิจกรรม และกำกับดูแลให้ผู้เรียนแต่ละคนเข้าร่วมกิจกรรมไม่น้อยกว่า ๑ กิจกรรม
3. สถานศึกษาส่งเสริม สนับสนุน ให้มีการจัดกิจกรรมด้านการกีฬาและนันทนาการ ไม่น้อยกว่า ๕ กิจกรรม และกำกับดูแลให้ผู้เรียนแต่ละคนเข้าร่วมกิจกรรมไม่น้อยกว่า ๑ กิจกรรม
4. สถานศึกษาส่งเสริม สนับสนุน ให้มีการจัดกิจกรรมด้านการส่งเสริมการดำรงตนตามปรัชญาของเศรษฐกิจพอเพียง ไม่น้อยกว่า ๕ กิจกรรม และกำกับดูแลให้ผู้เรียนแต่ละคนเข้าร่วมกิจกรรมไม่น้อยกว่า ๑ กิจกรรม
5. สถานศึกษาส่งเสริม สนับสนุน ให้ผู้เรียนใช้ความรู้ ความสามารถ ทำงานโดยใช้กระบวนการกลุ่ม
ในการบริการวิชาการ วิชาชีพ หรือทำประโยชน์ต่อชุมชน สังคม ไม่น้อยกว่า ๕ กิจกรรม และกำกับดูแลให้ผู้เรียนแต่ละคนเข้าร่วมกิจกรรมไม่น้อยกว่า ๑ กิจกรรม

**ระดับคุณภาพ** :

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| ปฏิบัติตามประเด็นการประเมิน ข้อ ๑, ๒, ๓, ๔ และ ๕  | ๕ คะแนน | ดีมาก |
| ปฏิบัติตามประเด็นการประเมิน ข้อ ๑, ๒, ๓ และ ๔  | ๔ คะแนน | ดี |
| ปฏิบัติตามประเด็นการประเมิน ข้อ ๑, ๒ และ ๓  | ๓ คะแนน | พอใช้ |
| ปฏิบัติตามประเด็นการประเมิน ข้อ ๑ และ ๒  | ๒ คะแนน | ต้องปรับปรุง |
| ปฏิบัติตามประเด็นการประเมิน ข้อ ๑ | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. โครงการ ๕ ธันวา
2. โครงการเทิดทูนสถาบันเนื่องในวันแม่
3. โครงการเดินเทิดพระเกียรติ
4. โครงการปลูกป่าชายเลนเทิดพระเกียรติ
5. โครงการบรรพชาสามเณร
6. กิจกรรมจิตอาสาเฉลิมพระเกียรติ
7. กิจกรรมบริจาคโลหิตเฉลิมพระเกียรติ
8. กิจกรรมพิธีกระทำสัตย์ปฏิญาณต่อธงชัยเฉลิมพล
9. กิจกรรมเวียนเทียนวันสำคัญทางศาสนา
10. กิจกรรมปลูกปะการัง
11. กิจกรรมปลูกป่า
12. กิจกรรมปรับปรุงภูมิทัศน์
13. กิจกรรมเก็บขยะ
14. กิจกรรมกีฬาเชื่อมความสัมพันธ์
15. กิจกรรมกีฬาสี
16. กิจกรรมกีฬากองทัพเรือ
17. กิจกรรมชมรม
18. กิจกรรมทดสอบมสมรรถภาพร่างกาย
19. กิจกรรมเสริมสร้างสมรรถภาพทางกาย
20. กิจกรรมงานราตรีสองสมอ
21. โครงการเกษตรอินทรีย์ตามหลักเศรษฐกิจพอเพียง
22. กิจกรรมส่งเสริมการออมทรัพย์ตามหลักเศรษฐกิจพอเพียง
23. กิจกรรมงานเลี้ยงสังสรรค์
24. กิจกรรมศึกษาดูงานโครงการเนื่องในพระราชดำริ
25. กิจกรรมออมทรัพย์
26. กิจกรรมบัญชีครัวเรือน
27. กิจกรรมปลูกผักสวนครัว
28. กิจกรรมศึกษาดูงานมูลนิธิลูกพระดาบส
29. กิจกรรมบริการตรวจสภาพรถก่อนวันเทศกาล
30. กิจกรรมดนตรีบำบัด
31. กิจกรรมอบรมการปฐมพยาบาลและการกู้ชีพขั้นพื้นฐาน
32. กิจกรรมแสดงกายบริหารแบบราชนาวี
33. กิจกรรมสอนทำอาหารในวันเด็ก

**ตัวอย่างข้อมูลและเอกสารหลักฐาน :**

1. แผนปฏิบัติติราชการ หรือแผนปฏิบัติงานประจำปีการศึกษา (ที่บรรจุแผนงาน/โครงการ/กิจกรรมเสริมหลักสูตรด้านต่าง ๆ)
2. ข้อมูลแสดงจำนวนผู้เรียนทั้งหมด
3. บันทึกขออนุมัติดำเนินโครงการ/กิจกรรมด้านการรักชาติ เทิดทูนพระมหากษัตริย์/สถาบันพระมหากษัตริย์ ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข
4. รายงานสรุปผลการดำเนินโครงการ/กิจกรรมด้านการรักชาติ เทิดทูนพระมหากษัตริย์/สถาบันพระมหากษัตริย์ ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข
5. บันทึกขออนุมัติดำเนินโครงการ/กิจกรรมด้านการทำนุบำรุงศาสนา ศิลปะ วัฒนธรรม
6. รายงานสรุปผลการดำเนินโครงการ/กิจกรรมด้านการทำนุบำรุงศาสนา ศิลปะ วัฒนธรรม
7. บันทึกขออนุมัติดำเนินโครงการ/กิจกรรมด้านการการอนุรักษ์สิ่งแวดล้อม
8. รายงานสรุปผลการดำเนินโครงการ/กิจกรรมด้านการการอนุรักษ์สิ่งแวดล้อม
9. บันทึกขออนุมัติดำเนินโครงการ/กิจกรรมด้านการกีฬาและนันทนาการ
10. รายงานสรุปผลการดำเนินโครงการ/กิจกรรมด้านการการกีฬาและนันทนาการ
11. บันทึกขออนุมัติดำเนินโครงการ/กิจกรรมด้านการส่งเสริมการดำรงตนตามปรัชญาของเศรษฐกิจพอเพียง
12. รายงานสรุปผลการดำเนินโครงการ/กิจกรรมด้านการส่งเสริมการดำรงตนตามปรัชญาของเศรษฐกิจพอเพียง
13. แบบประเมินโครงการ/กิจกรรม
14. รายงานสรุปผลที่แสดงข้อมูลจำนวนโครงการ/กิจกรรม และข้อมูลแสดงจำนวนรายชื่อผู้เรียนแต่ละคน ที่เข้าร่วมกิจกรรมด้านการรักชาติ เทิดทูนพระมหากษัตริย์/สถาบันพระมหากษัตริย์ ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข ด้านการทำนุบำรุงศาสนา ศิลปะ วัฒนธรรม ด้านการอนุรักษ์สิ่งแวดล้อม ด้านการกีฬาและนันทนาการ และด้านการส่งเสริมการดำรงตนตามปรัชญาของเศรษฐกิจพอเพียง
15. รายงานสรุปผลที่แสดงข้อมูลจำนวนโครงการ/กิจกรรมที่ผู้เรียนมีกระบวนการในการ นำความรู้ ความสามารถ ไปใช้ในการบริการวิชาการ วิชาชีพ หรือทำประโยชน์ต่อชุมชน สังคม
16. รูปภาพการจัดทำโครงการ/กิจกรรม

**หมายเหตุ :** ๑.การดำเนินการจัดทำโครงการ/กิจกรรมต่าง ๆ จะดูที่กระบวนการคิด หรือวัตถุประสงค์ โดยสถานศึกษาจะต้องเป็นผู้กำหนดหรือให้คำนิยามที่ชัดเจนให้ตรงกับตัวตนหรือบริบทของสถานศึกษาที่เป็นปัจจุบัน

๒. การจัดทำโครงการ/กิจกรรม ประกอบด้วย วัตถุประสงค์ ตัวชี้วัดและค่าเป้าหมาย รูปแบบการติดตามประเมินผล ประโยชน์ที่ได้รับ และตอบสนองต่อ 3Rs + 8Cs + คุณลักษณะที่พึงประสงค์ของสถานศึกษา

๓. รายงานสรุปผลการดำเนินโครงการ/กิจกรรม ควรอธิบายรายละเอียดผลการดำเนินงานที่สอดคล้องกับตัวชี้วัดและค่าเป้าหมายที่กำหนด ผลการดำเนินงานสะท้อนหรือประโยชน์ที่ได้รับตอบสนองต่อ 3Rs + 8Cs + คุณลักษณะที่พึงประสงค์ของสถานศึกษา มีผลประเมินความพึงพอใจ ข้อขัดข้อง ข้อเสนอแนะ และมีการกำหนดแนวทางในการพัฒนาแก้ไขในครั้งต่อไป พร้อมทั้งระบุรายชื่อผู้เข้าร่วมโครงการ/กิจกรรม

**มาตรฐานที่ ๔ ด้านการประกันคุณภาพการศึกษาภายใน**

สถานศึกษาจัดให้มีระบบการประกันคุณภาพการศึกษาภายในและดำเนินการเพื่อพัฒนาคุณภาพการศึกษาและพัฒนามาตรฐานการศึกษา ประกอบด้วย การประเมินคุณภาพการศึกษาภายใน การติดตาม ตรวจสอบคุณภาพการศึกษา และการพัฒนาคุณภาพการศึกษา จำนวน ๒ ตัวบ่งชี้ คือ

**ตัวบ่งชี้ ๔.๑ ระดับคุณภาพในการดำเนินการประกันคุณภาพการศึกษาภายใน**

**คำอธิบาย**  :

สถานศึกษาจัดให้มีระบบการประกันคุณภาพการศึกษาภายในและดำเนินการเพื่อพัฒนาคุณภาพการศึกษาและพัฒนามาตรฐานการศึกษา ประกอบด้วย การประเมินคุณภาพการศึกษาภายใน การติดตามตรวจสอบคุณภาพการศึกษา และการพัฒนาคุณภาพการศึกษา โดยดำเนินการตามที่กำหนดไว้ในกฎกระทรวงว่าด้วยระบบหลักเกณฑ์และวิธีการประกันคุณภาพการศึกษา พ.ศ.๒๕๕๓ (๒๕๖๐)

**ประเด็นการประเมิน :**

1. สถานศึกษามีการกำหนดมาตรฐานการศึกษาของสถานศึกษาและจัดทำแผนพัฒนาการจัดการศึกษาที่มุ่งคุณภาพตามมาตรฐานการศึกษาของสถานศึกษา โดยการมีส่วนร่วมของครู บุคลากรทางการศึกษา ผู้เรียน ชุมชน แหล่งฝึกปฏิบัติ/หน่วยงานสายวิทยาการ และหน่วยงานที่เกี่ยวข้องทั้งภาครัฐและเอกชน
2. สถานศึกษาได้ดำเนินงานตามแผนพัฒนาการจัดการศึกษาของสถานศึกษา
3. สถานศึกษาได้จัดให้มีการติดตามตรวจสอบคุณภาพการศึกษาและจัดให้มีการประเมินคุณภาพการศึกษาภายในตามมาตรฐานการศึกษาของสถานศึกษา
4. สถานศึกษาได้จัดทำรายงานประจำปีที่เป็นรายงานประเมินคุณภาพการศึกษาภายใน เสนอหน่วยต้นสังกัด และหน่วยควบคุมการศึกษา ตรงตามระยะเวลาที่กำหนด
5. สถานศึกษาได้จัดให้มีการพัฒนาคุณภาพการศึกษาอย่างต่อเนื่องจากผลการประเมินคุณภาพการศึกษาภายในและผลการประเมินคุณภาพภายนอก

**ระดับคุณภาพ** :

|  |  |  |
| --- | --- | --- |
| **ผลการประเมิน** | **ค่าคะแนน** | **ระดับคุณภาพ** |
| มีผลตามประเด็นการประเมิน ๕ ข้อ | ๕ คะแนน | ดีมาก |
| มีผลตามประเด็นการประเมิน ๔ ข้อ | ๔ คะแนน | ดี |
| มีผลตามประเด็นการประเมิน ๓ ข้อ | ๓ คะแนน | พอใช้ |
| มีผลตามประเด็นการประเมิน ๒ ข้อ  | ๒ คะแนน | ต้องปรับปรุง |
| มีผลตามประเด็นการประเมิน ๑ ข้อ | ๑ คะแนน | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

1. โครงการจัดทำแผนพัฒนาการจัดการศึกษา หรือแผนพัฒนาคุณภาพการศึกษา
2. โครงการจัดทำแผนปฏิบัติราชการ หรือแผนปฏิบัติงานประจำปีการศึกษา
3. โครงการจัดประชุมติดตามการดำเนินงานตามแผนปฏิบัติราชการหรือแผนปฏิบัติงานประจำปีการศึกษา
4. โครงการตรวจสอบและประเมินคุณภาพการศึกษาภายในสถานศึกษา (โครงการจัดทำรายงานการประเมินตนเองของสถานศึกษา (SAR) ประจำปีการศึกษา)

**ตัวอย่างข้อมูลและเอกสารหลักฐาน :**

1. คู่มือประกันคุณภาพการศึกษาภายใน สำหรับสถานศึกษาของกองทัพเรือ ระดับต่ำกว่าปริญญา
2. แผนพัฒนาการจัดการศึกษา หรือแผนพัฒนาคุณภาพการศึกษา
3. แผนปฏิบัติราชการ หรือแผนปฏิบัติงานประจำปีการศึกษา
4. คำสั่งแต่งตั้งคณะกรรมการตรวจสอบและประเมินคุณภาพการศึกษาภายในสถานศึกษา
5. บันทึกขออนุมัติจัดทำโครงการจัดทำแผนพัฒนาการจัดการศึกษา หรือแผนพัฒนาคุณภาพการศึกษา
6. รายงานสรุปผลการดำเนินงานโครงการจัดทำแผนพัฒนาการจัดการศึกษา หรือแผนพัฒนาคุณภาพการศึกษา
7. บันทึกขออนุมัติจัดทำโครงการจัดทำแผนปฏิบัติราชการ หรือแผนปฏิบัติงานประจำปีการศึกษา
8. รายงานสรุปผลการดำเนินงานโครงการจัดทำแผนปฏิบัติราชการ หรือแผนปฏิบัติงานประจำปีการศึกษา
9. บันทึกขออนุมัติจัดทำโครงการจัดประชุมติดตามการดำเนินงานตามแผนปฏิบัติราชการหรือแผนปฏิบัติงานประจำปีการศึกษา
10. รายงานสรุปผลการดำเนินงานโครงการจัดประชุมติดตามการดำเนินงานตามแผนปฏิบัติราชการหรือแผนปฏิบัติงานประจำปีการศึกษา
11. บันทึกขออนุมัติจัดทำโครงการตรวจสอบและประเมินคุณภาพการศึกษาภายในสถานศึกษา ประจำปีการศึกษา (การจัดทำรายงานการประเมินตนเองของสถานศึกษา (SAR) ประจำปีการศึกษา)
12. รายงานสรุปผลการดำเนินงานโครงการตรวจสอบและประเมินคุณภาพการศึกษาภายในสถานศึกษา ประจำปีการศึกษา (การจัดทำรายงานการประเมินตนเองของสถานศึกษา (SAR) ประจำปีการศึกษา)
13. เล่มรายงานการประเมินตนเองของสถานศึกษา (SAR) ประจำปีการศึกษา
14. รูปภาพการจัดทำโครงการ/กิจกรรม

**หมายเหตุ :**  รายงานการประเมินคุณภาพการศึกษาภายในของสถานศึกษา ต้องมีการลงนามรับรองจากหน่วยต้นสังกัด และหน่วยควบคุมการศึกษา แสดงอยู่ในรายงานการประเมินตนเองของสถานศึกษา

**ตัวบ่งชี้ที่ ๔.๒ ร้อยละของตัวบ่งชี้ที่มีการพัฒนา**

จำนวนตัวบ่งชี้ที่มีการพัฒนาเทียบร้อยละกับจำนวนตัวบ่งชี้ทั้งหมด ที่มีการประเมินตั้งแต่ตัวบ่งชี้ที่ ๑.๑ - ๔.๑

**ตัวบ่งชี้ที่มีการพัฒนา** มีเกณฑ์ดังนี้

1. ตัวบ่งชี้ที่มีค่าคะแนนหรือมีระดับคุณภาพอย่างใดอย่างหนึ่งหรือทั้งสองอย่างในปีปัจจุบัน สูงกว่าใน ปีที่ผ่านมา ถือว่าตัวบ่งชี้นั้นมีการพัฒนา
2. ตัวบ่งชี้ที่มีระดับคุณภาพในปีที่ผ่านมา “ดีมาก” และมี ระดับคุณภาพในปีปัจจุบัน “ดีมาก” โดยมี ค่าคะแนนสูงขึ้นหรือเท่าเดิม ถือว่าตัวบ่งชี้นั้นมีการพัฒนา

**การคำนวณ :**

 จำนวนตัวบ่งชี้ที่มีการพัฒนา

 ร้อยละ = x ๑๐๐

 จำนวนตัวบ่งชี้ทั้งหมดที่มีการประเมิน

**ประเด็นการประเมิน :**

 ร้อยละของจำนวนตัวบ่งชี้ที่มีการพัฒนาเทียบกับจำนวนตัวบ่งชี้ที่มีการประเมิน

**ระดับคุณภาพ :**

ให้เทียบบัญญัติไตรยางศ์ ทศนิยมสองตำแหน่งไม่ปัดเศษ โดยกำหนดผลจากประเด็นการประเมินตั้งแต่ร้อยละ ๘๐ ขึ้นไป เทียบได้ค่าคะแนน ๕.๐๐

**สูตรคำนวณ :**

 ร้อยละจากประเด็นการประเมิน

ค่าร้อยละ = x ๕

 ๘๐

|  |  |
| --- | --- |
| **ค่าคะแนน** | **ระดับคุณภาพ** |
| ๔.๕๑ – ๕.๐๐ | ดีมาก |
| ๓.๕๑ – ๔.๕๐ | ดี |
| ๒.๕๑ – ๓.๕๐ | พอใช้ |
| ๑.๕๑ – ๒.๕๐ | ต้องปรับปรุง |
| ๐.๐๐ – ๑.๕๐ | ต้องปรับปรุงเร่งด่วน |

**ตัวอย่างแผนงาน/โครงการ/กิจกรรม :**

 -

**ตัวอย่างข้อมูลและเอกสารหลักฐาน :**

1. เล่มรายงานการประเมินตนเองของสถานศึกษา ย้อนหลัง ๒ ปีการศึกษา
2. รายงานสรุปผลค่าร้อยละของการเปรียบเทียบจำนวนตัวบ่งชี้ที่มีการพัฒนา

**หมายเหตุ :** ไม่มี

**----------------------------------**